open-index/open-wikipedia-markdown huggingface dataset:
ಪ್ರಸರಣೆ

**ಪ್ರಸರಣೆ** (**ವಿಸರಣೆ**) ಎಂದರೆ ಅಣುಗಳ ಯಾದೃಚ್ಛಿಕ ಚಲನೆಯಿಂದಾಗಿ ಅಧಿಕ ಸಾರದ ಪ್ರದೇಶದಿಂದ ಕಡಿಮೆ ಸಾರದ ಪ್ರದೇಶಕ್ಕೆ ನಿವ್ವಳ ಅಣುಪ್ರವಹನ (ಡಿಫ್ಯೂಶನ್). ಪೊಟ್ಯಾಸಿಯಮ್ ಪರ್ಮ್ಯಾಂಗನೆಟ್ ಹರಳನ್ನು ನೀರಿನಲ್ಲಿರಿಸಿದಾಗ ಹರಳಿನ ಬಣ್ಣ ನಿಧಾನವಾಗಿ ಮೇಲೇರುವುದು, ಕಡಲಿನೊಳಗಿನ ಉಪ್ಪು ನದೀಪ್ರವಾಹದ ಎದುರಾಗಿ ಹರಡುವುದು, ಸುಗಂಧ ಸೀಸೆಯನ್ನು ತೆರೆದಾಗ ಕೋಣೆ ಪೂರ್ತಿ ಅದರ ಪರಿಮಳ ತುಂಬುವುದು-ಇವು ವಿಸರಣೆಗೆ ಕೆಲವು ಉದಾಹರಣೆಗಳು. ಉಕ್ಕಿನಲ್ಲಿ ಕಾರ್ಬನ್ ವಿಸರಣೆಯಿಂದ ಕಾರ್ಬನ್ ಉಕ್ಕು ಉಂಟಾಗುತ್ತದೆ.right|thumb|300x300px| ಮೂರು ವಿಭಿನ್ನ ಸಮಯಗಳಲ್ಲಿ ಅನಿಲದ ಪ್ರಸರಣ   :

(1) ಪ್ರಸರಣದ ಮೊದಲು  (2) ಪ್ರಸರಣದ ಸ್ವಲ್ಪ ಸಮಯದ ನಂತರ  (3) ಪ್ರಸರಣ ಪ್ರಾರಂಭವಾದ ನಂತರ
right|thumb|300x300px| ಪ್ರಸರಣದ ಮೊದಲು ಮತ್ತು ನಂತರ

## ಪರಿಚಯ 
ಎಲ್ಲ ವಸ್ತುಗಳು, ಘನವಸ್ತುಗಳು, ದ್ರವಗಳು ಮತ್ತು ಅನಿಲಗಳು ದೊಡ್ಡ ಸೂಕ್ಷ್ಮ ಕಣಗಳಿಂದ ಕೂಡಿವೆ. ಚಿಕ್ಕ ಕಣಗಳನ್ನು ಅಣುಗಳು ಎಂದು ಕರೆಯಲಾಗುತ್ತದೆ. ಅಣುಗಳು ವಸ್ತುವಿನಲ್ಲಿ ನಿರಂತರವಾಗಿ ಚಲಿಸುತ್ತಿರುತ್ತವೆ. ಅವುಗಳ ವೇಗವು ತಾಪಮಾನದ ಮೇಲೆ ಸಾಕಷ್ಟು ಅವಲಂಬಿತವಾಗಿರುತ್ತದೆ. ವಿಭಿನ್ನ ವಸ್ತುಗಳನ್ನು ಒಟ್ಟಿಗೆ ಇಟ್ಟರೆ, ಈ ಚಲನೆಗಳಿಂದಾಗಿ ಅವು ವಿಲೀನಗೊಳ್ಳುತ್ತವೆ. ಘನವಸ್ತುಗಳ ಅಣುಗಳು ಪರಸ್ಪರವಾಗಿ ಬಹಳ ಹತ್ತಿರದಲ್ಲಿರುತ್ತವೆ. ದ್ರವಗಳ ಅಣುಗಳು ಘನವಸ್ತುಗಳ ಅಣುಗಳಿಗಿಂತ ಕಡಿಮೆ ಹೊಂದಿಕೆಯಾಗುತ್ತವೆ. ಅನಿಲಗಳ ಅಣುಗಳು ಒಂದಕ್ಕೊಂದು ಸಾಕಷ್ಟು ದೂರದಲ್ಲಿರುತ್ತವೆ, ಅದಕ್ಕಾಗಿಯೇ ಅನಿಲಗಳು ಒಂದಕ್ಕೊಂದು ಬೇಗನೆ ಬೆರೆಯುತ್ತವೆ. ದ್ರವಗಳ ಅಣುಗಳು ಬೇಗನೆ ಬೆರೆಯುವುದಿಲ್ಲ, ಹಾಗೂ ಘನವಸ್ತುಗಳ ಅಣುಗಳು ಬೆರೆಯಲು ಬಹಳಷ್ಟು ಸಮಯ ತೆಗೆದುಕೊಳ್ಳುತ್ತವೆ. ಈ ರೀತಿ ಪದಾರ್ಥಗಳ ಕಣಗಳು ಪರಸ್ಪರ ಬೆರೆಯುವುದನ್ನು **ಪ್ರಸರಣ** (**ವಿಸರಣೆ**) ಎಂದು ಕರೆಯಲಾಗುತ್ತದೆ.

ಪ್ರಸರಣವು ಬದಲಾಯಿಸಲಾಗದ ಕ್ರಿಯೆಯಾಗಿದೆ. ಇದರಲ್ಲಿ ಸಾಂದ್ರತೆಯ ವ್ಯತ್ಯಾಸವು ವಸ್ತುಗಳ ನೈಸರ್ಗಿಕ ಹರಿವಿನಿಂದ ಕಡಿಮೆಯಾಗುತ್ತದೆ. ಈ ಕ್ರಿಯೆಯು ಎಲ್ಲ ಪದಾರ್ಥಗಳಲ್ಲಿ ಕಂಡುಬರುತ್ತದೆ. ಗಾಳಿ ತುಂಬಿದ ಜಾರ್ ಅನ್ನು ಕ್ಲೋರಿನ್ ಅನಿಲದ ಜಾರ್ ಮೇಲೆ ಇರಿಸಿದರೆ, ಕ್ಲೋರಿನ್ ಅನಿಲ ಭಾರವಾಗಿದ್ದರೂ, ಅದರ ಅಣುಗಳು ಪ್ರಸರಣದಿಂದ ಮೇಲಕ್ಕೆದ್ದು ಎರಡೂ ಜಾಡಿಗಳಲ್ಲಿ ವಿಲೀನಗೊಳ್ಳುತ್ತವೆ ಮತ್ತು ಕೆಲವು ಸಮಯದಲ್ಲಿ ಅವು ಒಂದಾಗುತ್ತವೆ. ಒಂದು ಸ್ಫಟಿಕದ ಸ್ಫಟಿಕವನ್ನು ನೀರಿನ ಪಾತ್ರೆಯಲ್ಲಿ ಇರಿಸಿದರೆ, ಮೊದಲು ಸ್ಫಟಿಕದ ಬಳಿಯಿರುವ ನೀರು ತಟ್ಟೆಯ ದ್ರಾವಣದಂತೆ ಆಗುತ್ತದೆ ಮತ್ತು ಸ್ವಲ್ಪ ಸಮಯದ ನಂತರ ಎಲ್ಲ ನೀರು ತಟ್ಟೆಯ ಬಣ್ಣವಾಗಿ ಪರಿಣಮಿಸುತ್ತದೆ. ಒಂದು ತುಂಡು ಚಿನ್ನವನ್ನು ಸಿಸ್ ತುಂಡು ಸಂಪರ್ಕದಲ್ಲಿಟ್ಟುಕೊಂಡರೆ, ಕೆಲವು ದಿನಗಳ ನಂತರ ಸಿಸ್‌ನಲ್ಲಿ ಚಿನ್ನದ ಉಪಸ್ಥಿತಿ ಮತ್ತು ಚಿನ್ನದಲ್ಲಿ ಸಿಸ್ ಇರುವಿಕೆಯನ್ನು ಕಂಡುಹಿಡಿಯಬಹುದು. ಗುರುತ್ವಾಕರ್ಷಣೆಯು ಪ್ರಸರಣಕ್ಕೆ ಅಡ್ಡಿಯಾಗುವುದಿಲ್ಲ ಮತ್ತು ಹೊರಹೊಮ್ಮುವಿಕೆಯು ಅದರ ಮೇಲೆ ಯಾವುದೇ ಪರಿಣಾಮ ಬೀರುವುದಿಲ್ಲ.

## ಅನಿಲಗಳ ಪ್ರಸರಣ 
ಅನಿಲಗಳು ತ್ವರಿತವಾಗಿ ಹರಡುತ್ತವೆ. ಕಡಿಮೆ ಸಾಂದ್ರತೆಯಿಂದಾಗಿ ಮತ್ತು ಹೆಚ್ಚಿನ ಸಾಂದ್ರತೆಯಿಂದಾಗಿ ಭಾರವಾದ ಅನಿಲಗಳು ಕಡಿಮೆ ವೇಗದಲ್ಲಿ ಹರಡುತ್ತವೆ. ಈ ನಿಟ್ಟಿನಲ್ಲಿ ಗ್ರಹಾಂ ಅವರು ' ಗ್ರಹಾಂ'ನ ಅನಿಲ ಪ್ರಸರಣ ನಿಯಮ' ಎಂಬ ನಿಯಮವನ್ನು ಪ್ರಸ್ತಾಪಿಸಿದ್ದಾರೆ. ಈ ನಿಯಮದ ಪ್ರಕಾರ, ಒಂದೇ ತಾಪಮಾನ ಮತ್ತು ತಾಪಮಾನದಲ್ಲಿ ಪ್ರಸರಣದ ವೇಗವು ಅನಿಲಗಳ ಸಾಪೇಕ್ಷ ಸಾಂದ್ರತೆಯ ವರ್ಗಮೂಲಕ್ಕೆ ವಿಲೋಮಾನುಪಾತದಲ್ಲಿರುತ್ತದೆ.

## ದ್ರವಗಳ ಪ್ರಸರಣ 
ಅನಿಲಗಳ ಪ್ರಸರಣಕ್ಕಿಂತ ದ್ರವಗಳ ಪ್ರಸರಣವು ಹೆಚ್ಚು ಜಟಿಲವಾಗಿದೆ. ಅವುಗಳ ಪ್ರಸರಣವು ವಸ್ತುಗಳ ಸ್ವರೂಪವನ್ನು ಅವಲಂಬಿಸಿರುತ್ತದೆ. ಸಾಂದ್ರತೆ ಮತ್ತು ಶಾಖದ ಹೆಚ್ಚಳದೊಂದಿಗೆ ಪ್ರಸರಣವು ಸುಲಭವಾಗಿದೆ.

## ಇತರ ವಿವರಗಳು 
ಏಕಮಾನ ಸಲೆಯ ಮೂಲಕ ಏಕಮಾನ ಕಾಲದಲ್ಲಿ ಸಾಗುವ ಪದಾರ್ಥದ ಪ್ರಮಾಣಕ್ಕೆ ಪ್ರವಹನದರ ಅಥವಾ ವಿಸರಣದರ ಎಂದು ಹೆಸರು. ಏಕಮಾನ ದೂರದಲ್ಲಿ ಉಂಟಾಗುವ, ಪದಾರ್ಥದ ಸಾರವ್ಯತ್ಯಾಸ ವನ್ನು ಸಾರಪ್ರವಣತೆ (ಕನ್ಸೆಂಟ್ರೇಶನ್ ಗ್ರೇಡಿಯೆಂಟ್) ಎನ್ನುತ್ತಾರೆ. ಪ್ರವಹನದರ ಸಾರಪ್ರವಣತೆಗೆ ಅನುಲೋಮಾನುಪಾತದಲ್ಲಿದೆ. ಉಷ್ಣತೆಯೊಂದಿಗೆ ಈ ದರ ಹೆಚ್ಚುತ್ತದೆ. ಯಾವುವೇ ಎರಡು ಅನಿಲ ಕುರಿತಂತೆ ವಿಸರಣದರಗಳ ನಿಷ್ಪತ್ತಿ ಆ ಅನಿಲಗಳ ಸಾಂದ್ರತಾವರ್ಗಮೂಲಗಳ ನಿಷ್ಪತ್ತಿಯ ವಿಲೋಮ.

ಉಷ್ಣವಹನದರ ಉಷ್ಣತಾಪ್ರವಣತೆಗೂ ವಾಹಕದಲ್ಲಿ ಹರಿಯುವ ವಿದ್ಯುತ್‌ಪ್ರವಾಹ ವಿದ್ಯುತ್ ವಿಭವದ ಪ್ರವಣತೆಗೂ ಅನುಲೋಮಾನುಪಾತದಲ್ಲಿರುವುದು. ಇದು ವಿಸರಣದ ವಿದ್ಯಮಾನವನ್ನು ಹೋಲುತ್ತದೆ.

## ಉಲ್ಲೇಖಗಳು 
ವರ್ಗ:ಭೌತಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕರಣಂ ಪವನ್ ಪ್ರಸಾದ್

**ಕರಣಂ ಪವನ್ ಪ್ರಸಾದ್** ಬೆಂಗಳೂರು ಮೂಲದ ಕನ್ನಡ ಭಾಷೆಯ ಒಬ್ಬ ನಾಟಕಕಾರ, ಲೇಖಕ. ಅವರ ಮೊದಲ ಕಾದಂಬರಿ ಕರ್ಮದಿಂದಾಗಿ ಅವರಿಗೆ ಉದಯೋನ್ಮುಖ ಯುವ ಲೇಖಕ ಎಂಬ ಒಳ್ಳೆಯ ಖ್ಯಾತಿಯು ಬಂದಿತು.

## ಪ್ರಾಥಮಿಕ ಜೀವನ
ಕರಣಂ ಪವನ್ ಪ್ರಸಾದ ಬೆಂಗಳೂರಿನಲ್ಲಿ ಜನಿಸಿದರು. ಅವರು ಬೆಂಗಳೂರು ವಿಶ್ವವಿದ್ಯಾಲಯದಿಂದ ವಿಜ್ಞಾನ ವಿಷಯದಲ್ಲಿ ಪದವಿಯನ್ನು ಪಡೆದಿದ್ದಾರೆ. 

## ವೃತ್ತಿ ಜೀವನ 
350 px|thumb|right|ಡಾ. ಎಸ್.ಎಲ್.ಭೈರಪ್ಪರೊಂದಿಗೆ
ಪ್ರಾರಂಭದಲ್ಲಿ ಒಂದು ಮಾಧ್ಯಮ ಸಂಸ‍್ಥೆಯಲ್ಲಿ ಸೃಜನಾತ್ಮಕ ಮುಖ್ಯಸ್ಥರಾಗಿ ಕಾರ್ಯ ನಿರ್ವಹಿಸಿದರು. ಆ ಸಮಯದಲ್ಲಿ ನಾಟಕ ರಂಗದಲ್ಲಿ ತೊಡಗಿಸಿಕಂಡರು. ಜೊತೆಗೆ  ಈ ಸಮಯದಲ್ಲಿ **ಬೀದಿ ಬಿಂಬ ರಂಗ ತುಂಬ**, **ಪುರಹರ** ಸೇರಿದಂತೆ ಕೆಲವು ನಾಟಕಗಳನ್ನು ರಚಿಸಿ ನಿರ್ದೇಶಿಸಿದರು.  .
* ಹೊಸ ಓದುಗನ ಜಗತ್ತು

## ಕೃತಿಗಳ ಪರಿಚಯ
ಅವರ ಮೊದಲ ಕಾದಂಬರಿ ಕರ್ಮ. ಎಸ್.ಎಲ್.ಭೈರಪ್ಪನವರು ಈ ಕಾದಂಬರಿಯನ್ನು ಓದಿ ಮೆಚ್ಚಿದರು. . ಶತಾವಧಾನಿ ಗಣೇಶ್‍ರು ಕೃತಿಯನ್ನು ಪರಾಮರ್ಶಿಸಿ ಅವರ ಮೊದಲ ಕಾದಂಬರಿಯನ್ನು ಬಿಡುಗಡೆ ಮಾಡಿದರು . ಕಾದಂಬರಿಯು ವಿವಿಧ ವಲಯಗಳಲ್ಲಿ ಒಳ್ಳೆಯ ಪ್ರತಿಕ್ರಿಯೆ ಪಡೆಯಿತು. ಪ್ರಸ್ತುತ ಸಮಾಜದಲ್ಲಿ, ನಗರದಲ್ಲಿ ಬೆಳೆದ ಒಬ್ಬ ವ್ಯಕ್ತಿ ತನ್ನ ನಂಬಿಕೆ ಮತ್ತು ಧಾರ್ಮಿಕ ಆಚರಣೆಗಳ ನಡುವಿನ ತೊಳಳಾಟದಲ್ಲಿ ಒದ್ದಾಡಿ ಜೀವನದ ಅರ್ಥವನ್ನು ಹುಡುಕುವುದನ್ನು, ಈ ಕಾದಂಬರಿಯು ಅರ್ಥಪೂರ್ಣವಾಗಿ ಪ್ರತಿಬಿಂಬಿಸುತ್ತದೆ ಎಂದು ಓದುಗರ ಅಭಿಮತ.   

ಅವರ ಎರಡನೆಯ ಕಾದಂಬರಿ ನನ್ನಿ. ಇದು ಕ್ರೈಸ್ತ ಮತದ ಒಂದು ಸಂಸ್ಥೆಯನ್ನು ಕೇಂದ್ರವಾಗಿರಿಸಿ ಬರೆದ ಕಾದಂಬರಿ. ಕೆಲವರ ಪ್ರಕಾರ ಇದರಲ್ಲಿ ಬರುವ ಪಾತ್ರಗಳು ಮತ್ತು ಸಂಸ್ಥೆ, ಒಂದು ಹೆಸರಾಂತ ಕ್ಯಾಥೊಲಿಕ್ ಕ್ರೈಸ್ತ ಮಿಷನರಿ ಸಂಸ್ಥೆ ಮತ್ತು ಅದನ್ನು ನಡೆಸಿದ ಖ್ಯಾತ ವ್ಯಕ್ತಿಗಳನ್ನು ಹೋಲುತ್ತವೆ ಎಂದಾಗಿತ್ತು. . 

ಮೂರನೆಯ ಕಾದಂಬರಿ ಗ್ರಸ್ತದ ಮೂಲಕ ಬೇರೊಂದು ಆಯಾಮವನ್ನು ಅನ್ವೇಶಿಸಲು ಪ್ರಯತ್ನವನ್ನು ಮಾಡಿದ್ದಾರೆ. ಕಥಾನಾಯಕ ತನ್ನ ಎಂದಿನ ಪರಿಧಿಯನ್ನು ಮೀರುವ ಪ್ರಯತ್ನವನ್ನು ಮಾಡಿದಾಗ ವಿಜ್ಞಾನ ಮತ್ತು ವೇದಾಂತವನ್ನು ತಿಳಿಯುವ ಯತ್ನವೂ ಆಗುತ್ತದೆ. ಹೇಗೆ ಅವನು ಇವೆಲ್ಲವನ್ನೂ ನಿರ್ವಹಿಸಿ ಅಂತಿಮ ಸತ್ಯವನ್ನು ಕಂಡುಕೊಳ್ಳುತ್ತಾನೆ ಎಂಬುದು ಇಲ್ಲಿನ ಕಥಾವಸ್ತು..

## ಉಲ್ಲೇಖಗಳು 
ವರ್ಗ:ಲೇಖಕರು
ವರ್ಗ:ನಾಟಕಕಾರರು
ವರ್ಗ:ಬೆಂಗಳೂರಿನವರು
ಜಲ್ಜೀರಾ

thumb|ಜಲ್‍ಜೀರಾ (ಎಡಕ್ಕೆ) ಮತ್ತು ಮ್ಯಾಂಗೊ ಲಸ್ಸಿ (ಬಲಕ್ಕೆ)

**ಜಲ್‍ಜೀರಾ** ಒಂದು ಭಾರತೀಯ ಪಾನೀಯವಾಗಿದೆ. ಇದನ್ನು ಜಲ್‍ಜೀರಾ ಪುಡಿ ಎಂದು ಕರೆಯಲ್ಪಡುವ ಸಂಬಾರ ಪದಾರ್ಥಗಳ ಮಿಶ್ರಣದಿಂದ ರುಚಿ ಹಾಗೂ ಕಂಪು ಬರಿಸಲಾಗುತ್ತದೆ. "ಜಲ್" ಎಂದರೆ ನೀರು ಮತ್ತು "ಜೀರಾ" ಎಂದರೆ ಜೀರಿಗೆ. ಪಾನೀಯ ರೂಪವು ಮೂಲಭೂತವಾಗಿ ಜಲ್‍ಜೀರಾ ಪುಡಿ ಸೇರಿಸಿದ ನಿಂಬೆ ಪಾನಕವಾಗಿರುತ್ತದೆ, ಮತ್ತು ಭಾರತದಲ್ಲಿ ಒಂದು ಜನಪ್ರಿಯ ಬೇಸಿಗೆ ಪಾನೀಯವಾಗಿದೆ. ಕೆಲವೊಮ್ಮೆ ಇದನ್ನು ಕ್ಷುಧಾವರ್ಧಕವಾಗಿ ಬಡಿಸಲಾಗುತ್ತದೆ, ಏಕೆಂದರೆ ರುಚಿ ಮೊಗ್ಗುಗಳನ್ನು ಬೆರಗುಪಡಿಸುವುದು ಇದರ ಉದ್ದೇಶವಾಗಿರುತ್ತದೆ.

ಜಲ್‍ಜೀರಾ ಪುಡಿಯು ಸಾಮಾನ್ಯವಾಗಿ ಜೀರಿಗೆ, ಶುಂಠಿ, ಕರಿಮೆಣಸು, ಪುದೀನಾ, ಕಾಲಾ ನಮಕ್, ಯಾವುದಾದರೂ ಒಂದು ಹಣ್ಣಿನ ಪುಡಿ (ಸಾಮಾನ್ಯವಾಗಿ ಮಾವು ಅಥವಾ ಯಾವುದೋ ಬಗೆಯ ಸಿಟ್ರಸ್ ಸಿಪ್ಪೆಯ ಚೂರು), ಮತ್ತು ಮೆಣಸಿನಕಾಯಿ ಅಥವಾ ಅದರ ಪುಡಿ.

## ಇತಿಹಾಸ 
ಜಲ್‍ಜೀರಾ ಬಹಳ ದೀರ್ಘ ಇತಿಹಾಸವನ್ನು ಹೊಂದಿದೆ, ಮತ್ತು ಗಂಗಾ ನದಿಯ ತಟದಲ್ಲಿ ಹುಟ್ಟಿಕೊಂಡಿತು. ಒಂದು ಕಾಲದಲ್ಲಿ, ಪುಡಿಯನ್ನು ಕಲ್ಲು ಚಪ್ಪಡಿಗಳ ಮೇಲೆ ರುಬ್ಬಿ ಮಣ್ಣಿನ ಮಡಕೆಗಳಲ್ಲಿ ಸಂಗ್ರಹಿಸಿಡಲಾಗುತ್ತಿತ್ತು.

## ಉಲ್ಲೇಖಗಳು 
ವರ್ಗ:ಪಾನೀಯಗಳು
ಕಾನಿಕಾ

**ಕಾನಿಕಾ** ಅನ್ನದ ಪರಿಮಳಯುಕ್ತ ಸಿಹಿ ಖಾದ್ಯವಾಗಿದೆ. ಇದು ಒಂದು ಒರಿಸ್ಸಾದ ಖಾದ್ಯವಾಗಿದ್ದು ಸಾಂಪ್ರದಾಯಿಕವಾಗಿ ಹಬ್ಬಗಳು ಮತ್ತು ಪೂಜೆಗಳ ವೇಳೆ ಇದನ್ನು ತಯಾರಿಸಲಾಗುತ್ತದೆ. ಜಗನ್ನಾಥ ದೇವಾಲಯದಲ್ಲಿ ಮಹಾಪ್ರಸಾದ ಅಥವಾ ಛಪ್ಪನ್ ಭೋಗದ ಭಾಗವಾಗಿ ತಯಾರಿಸಲಾದ ೫೬ ಬೇಯಿಸಿದ ಖಾದ್ಯಗಳಲ್ಲಿ ಇದೂ ಒಂದು. ಇದನ್ನು ಜಗನ್ನಾಥ ದೇವರಿಗೆ ಸಕಲ ಧೂಪವೆಂದು ಕರೆಯಲ್ಪಡುವ ಬೆಳಿಗ್ಗೆಯ ಊಟದ ಭಾಗವಾಗಿ ಅರ್ಪಿಸಲಾಗುತ್ತದೆ.

ಇದನ್ನು ತಯಾರಿಸಲು ಬಳಸಲಾದ ಮುಖ್ಯ ಪದಾರ್ಥಗಳೆಂದರೆ ಪರಿಮಳಯುಕ್ತ ಅಕ್ಕಿ, ತುಪ್ಪ, ಒಣದ್ರಾಕ್ಷಿ, ಗೋಡಂಬಿ, ಕರಿ ಹಾಗೂ ಹಸಿರು ಏಲಕ್ಕಿ, ದಾಲ್ಚಿನ್ನಿ, ಲವಂಗ, ಜಾಪತ್ರೆ ಪುಡಿ, ಪುಲಾವ್ ಎಲೆ, ಸಕ್ಕರೆ, ಉಪ್ಪು ಮತ್ತು ಅರಿಸಿನ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಖಾಜಾ

thumb

**ಖಾಜಾ** ಒಂದು ಭಾರತೀಯ ಡಿಜ಼ರ್ಟ್ ಮತ್ತು ಒರಿಸ್ಸಾದ ಸಿಹಿ ಖಾದ್ಯವಾಗಿದೆ.

ಮಾನಸೋಲ್ಲಾಸದಲ್ಲಿ ಉಲ್ಲೇಖಿತವಾದ ಸಾದಾ ಅಥವಾ ಸಿಹಿ ಖಜ್ಜಕವು ತುಪ್ಪದಲ್ಲಿ ಕರಿಯಲಾದ ಗೋಧಿ ಹಿಟ್ಟಿನ ತಯಾರಿಕೆಯಾಗಿತ್ತು. ಖಾಜಾ ಪೂರ್ವ ಅವಧ್ ರಾಜ್ಯದ ಪೂರ್ವ ಭಾಗಗಳಿಂದ ಮತ್ತು ಪೂರ್ವದ ಆಗ್ರಾ ಹಾಗೂ ಔಧ್ ಸಂಯುಕ್ತ ಪ್ರಾಂತ್ಯದ ಹುಟ್ಟಿಕೊಂಡಿತು ಎಂದು ನಂಬಲಾಗಿದೆ. ಇದು ಒಡಿಶಾ ರಾಜ್ಯ ಮತ್ತು ಕಚ್‍ನಂತಹ ಪ್ರದೇಶಗಳು ಹಾಗೂ ಆಂಧ್ರಪ್ರದೇಶಕ್ಕೆ ಸ್ಥಳೀಯವಾಗಿದೆ. ಮೈದಾಕ್ಕೆ ಸಕ್ಕರೆಯನ್ನು ಸೇರಿಸಿ ಪದರಗಳಿರುವ ಕಣಕವಾಗಿ ಮಾಡಲಾಗುತ್ತದೆ. ಒಳಗೆ ಒಣಫಲ ಅಥವಾ ಇತರ ಹೂರಣವನ್ನು ತುಂಬಿಸಬಹುದು ಅಥವಾ ತುಂಬಿಸದಿರಬಹುದು ಮತ್ತು ಎಣ್ಣೆಯಲ್ಲಿ ಸ್ವಲ್ಪ ಕರಿಯಲಾಗುತ್ತದೆ. ಇದು ಒಡಿಶಾದ ಅತಿ ಪ್ರಸಿದ್ಧ ಸಿಹಿ ಖಾದ್ಯಗಳಲ್ಲಿ ಒಂದಾಗಿದೆ ಮತ್ತು ಎಲ್ಲ ಒಡಿಯಾ ಜನರ ಭಾವನೆಗಳಿಗೆ ಸಂಬಂಧಿಸಿದೆ. ಇದನ್ನು ಜಗನ್ನಾಥ ದೇವಾಲಯದಲ್ಲಿ ನೈವೇದ್ಯವಾಗಿಯೂ ಅರ್ಪಿಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ

**ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ** ಭಾರತದಲ್ಲಿ ಸಾಹಿತ್ಯ ಕ್ಷೇತ್ರದಲ್ಲಿ ಸಾಧನೆಗೆ ನೀಡುವ  ಗೌರವವಾಗಿದೆ,,ಇದನ್ನು  ಭಾರತದ ರಾಷ್ಟ್ರೀಯ ಸಾಹಿತ್ಯ  ಅಕಾಡೆಮಿ  ನೀಡುತ್ತದೆ.ಯಾವುದೇ ಪ್ರಮುಖ ಭಾರತೀಯ ಭಾಷೆಗಳಲ್ಲಿ ಪ್ರಕಟವಾದ ಸಾಹಿತ್ಯಿಕ ಅರ್ಹತೆಯ ಅತ್ಯುತ್ತಮ ಪುಸ್ತಕಗಳ ಬರಹಗಾರರಿಗೆ ವಾರ್ಷಿಕವಾಗಿ ನೀಡಲಾಗುತ್ತದೆ. 1954 ರಲ್ಲಿ ಸ್ಥಾಪನೆಯಾದ ಈ ಪ್ರಶಸ್ತಿಯು ಪ್ರಶಸ್ತಿ ಫಲಕ  ಮತ್ತು  ಒಂದು ಲಕ್ಷ ರೂಪಾಯಿ ನಗದು ಬಹುಮಾನವನ್ನು ಒಳಗೊಂಡಿದೆ. ಭಾರತೀಯ ಬರವಣಿಗೆಯಲ್ಲಿ ಶ್ರೇಷ್ಠತೆಯನ್ನು ಗುರುತಿಸುವುದು ಮತ್ತು ಉತ್ತೇಜಿಸುವುದು ಮತ್ತು ಹೊಸ ಪ್ರವೃತ್ತಿಗಳನ್ನು ಅಂಗೀಕರಿಸುವುದು ಪ್ರಶಸ್ತಿಯ ಉದ್ದೇಶವಾಗಿದೆ. ಪ್ರಶಸ್ತಿ ಪುರಸ್ಕೃತರನ್ನು ಆಯ್ಕೆ ಮಾಡುವ ವಾರ್ಷಿಕ ಪ್ರಕ್ರಿಯೆಯು ಹಿಂದಿನ ಹನ್ನೆರಡು ತಿಂಗಳುಗಳವರೆಗೆ ನಡೆಯುತ್ತದೆ.ಸಾಹಿತ್ಯ ಅಕಾಡೆಮಿ ನೀಡಿದ ಫಲಕವನ್ನು ಭಾರತೀಯ ಚಲನಚಿತ್ರ ನಿರ್ಮಾಪಕ ಸತ್ಯಜಿತ್ ರೇ ವಿನ್ಯಾಸಗೊಳಿಸಿದ್ದಾರೆ. ಇದಕ್ಕೂ ಮೊದಲು, ಪ್ರಶಸ್ತಿ ಫಲಕ  ಸಾಂದರ್ಭಿಕವಾಗಿ ಅಮೃತಶಿಲೆಯಿಂದ ಮಾಡಲಾಗುತ್ತಿತ್ತು, ಆದರೆ ಹೆಚ್ಚಿನ ತೂಕದಿಂದಾಗಿ ಈ ಅಭ್ಯಾಸವನ್ನು ನಿಲ್ಲಿಸಲಾಯಿತು.

## ಉಲ್ಲೇಖಗಳು 
ವರ್ಗ:ಪ್ರಶಸ್ತಿಗಳು
ಅರಸು ಪ್ರಶಸ್ತಿ

**ಅರಸು ಪ್ರಶಸ್ತಿ** ಕರ್ನಾಟಕ ಸರಕಾರದಿಂದ ಪ್ರತಿ ವರ್ಷ ಡಿ ದೇವರಾಜ್ ಅರಸು  ಸ್ಮರಣಾರ್ಥ ವಿವಿಧ ಕ್ಷೇತ್ರಗಲ್ಲಿ ಸಾಧನೆ ಮಾಡಿದ ವ್ಯಕ್ತಿ ಮತ್ತು ಸಂಸ್ಥೆಗಳಿಗೆ  ನೀಡಲಾಗುತ್ತದೆ. ಪ್ರಶಸ್ತಿಯು ಐದು ಲಕ್ಷ ಮತ್ತು ಪ್ರಶಸ್ತಿ ಫಲಕ ಹೊಂದಿರುತ್ತದೆ. 
## ಪ್ರಶಸ್ತಿ ಪುರಸ್ಕೃತರು 
*ಕೋಣಂದೂರು ಲಿಂಗಪ್ಪ
*ಕೆ.ಎಸ್. ನಿಸಾರ್ ಅಹಮದ್
*ಮಲ್ಲಿಕಾರ್ಜುನ್ ಖರ್ಗೆ
*ಹರೇಕಳ ಹಾಜಬ್ಬ 
*ಶಿವಾಜಿ ಛತ್ರೆಪ್ಪ ಕಾಗಣೇಕರ್ 
*ಬಿ ಎ ಮೊಹಿದೀನ್ 
*ದಿನೇಶ್ ಅಮೀನ್ ಮಟ್ಟು
*ವಿಶ್ವಕರ್ಮ ರಥ ಶಿಲ್ಪಾ ಕಲಾ ಸಂಘ, ಬೆಂಗಳೂರು;
*ಶ್ರೀ ಶಾರದಾ ವಿದ್ಯಾ ಸಂಸ್ಥೆ, ಚಿತ್ರದುರ್ಗ;
*ತುಮಕೂರಿನ ನರಸಮ್ಮ;
*ಭೀಮರಾವ್ ಬಿ ಗಸ್ತಿ 
*ಕಾಶಿನಾಥ್ ಬಿ ಹುಡೆದ 
*ವಜ್ರ ಕುಮಾರ್ ಬಿ ಕಿವಾಡೆ 
* ಬಸವಣಪ್ಪ  ಎಂ ಗೌನಲ್ಲಿ 
*ದೀನಬಂಧು ಸಂಸ್ಥೆ, ಚಾಮರಾಜ್‌ನಗರ
*ಕಾಗೋಡು ತಿಮ್ಮಪ್ಪ
*ಎಸ್.ಕೆ.ಕಾಂತ
*ಕಲ್ಲೇ ಶಿವೂತ್ತಮ್ ರಾವ್ 

## ಉಲ್ಲೇಖಗಳು 
## ಉಲ್ಲೇಖಗಳು 
ವರ್ಗ:ಪ್ರಶಸ್ತಿಗಳು
ಮೊಸರು ವಡೆ

thumb

**ಮೊಸರು ವಡೆ** ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಬಗೆಯ ಖಾದ್ಯ ಮತ್ತು ದಕ್ಷಿಣ ಏಷ್ಯಾದಾದ್ಯಂತ ಜನಪ್ರಿಯವಾಗಿದೆ. ಉತ್ತರ ಭಾರತದಲ್ಲಿ ಇದನ್ನು ಒಂದು ಬಗೆಯ ಚಾಟ್ ಆಗಿ ತಿನ್ನಲಾಗುತ್ತದೆ. ವಡೆಗಳನ್ನು ಗಟ್ಟಿಯಾದ ಮೊಸರಿನಲ್ಲಿ ನೆನೆಸಿ ಇದನ್ನು ತಯಾರಿಸಲಾಗುತ್ತದೆ.

ಹಿಂದಿ ಮತ್ತು ಮರಾಠಿಯಲ್ಲಿ ಇದನ್ನು "*ದಹಿ ವಡಾ*", ಪಂಜಾಬಿಯಲ್ಲಿ "ದಹಿ ಭಲ್ಲಾ", ತಮಿಳಿನಲ್ಲಿ *ತಯಿರ್ ವಡೈ*, ಮಲಯಾಳಂನಲ್ಲಿ *ತೈರು ವಡಾ*, ತೆಲುಗಿನಲ್ಲಿ *ಪೆರುಗು ವಡಾ*, ಬಂಗಾಳಿಯಲ್ಲಿ *ದೊಯಿ ಬೊರಾ* ಎಂದು ಕರೆಯಲಾಗುತ್ತದೆ.

## ತಯಾರಿಕೆ 
ತೊಳೆದ ಉದ್ದಿನ ಬೇಳೆಯನ್ನು ರಾತ್ರಿ ನೆನೆಸಿ ಬೆಳಿಗ್ಗೆ ಅದನ್ನು ಹಿಟ್ಟಾಗಿ ರುಬ್ಬಲಾಗುತ್ತದೆ. ನಂತರ ಎಣ್ಣೆಯಲ್ಲಿ ವಡೆಗಳಾಗಿ ಕರಿಯಲಾಗುತ್ತದೆ. ಬಿಸಿಯಾಗಿ ಕರಿದ ವಡೆಗಳನ್ನು ಮೊದಲು ನೀರಿನಲ್ಲಿ ಹಾಕಿ ನಂತರ ಗಟ್ಟಿಯಾದ ಕಡೆದ ಮೊಸರಿಗೆ ವರ್ಗಾಯಿಸಲಾಗುತ್ತದೆ. ವಡೆಗಳನ್ನು ಸ್ವಲ್ಪ ಸಮಯ ನೆನೆಸಿ ಆಮೇಲೆ ಬಡಿಸಲಾಗುತ್ತದೆ. ಹಿಟ್ಟಿಗೆ ಒಣದ್ರಾಕ್ಷಿಗಳನ್ನೂ ನೆನೆಸಬಹುದು. ವಡೆಗಳ ಮೇಲೆ ಕೊತ್ತುಂಬರಿ ಅಥವಾ ಪುದೀನ, ಕಾರದ ಪುಡಿ, ಕರಿಮೆಣಸಿನ ಪುಡಿ, ಚಾಟ್ ಮಸಾಲಾ, ಜೀರಿಗೆ ಪುಡಿ, ತೆಂಗಿನಕಾಯಿ ತುರಿ, ಹಸಿರು ಮೆಣಸಿನಕಾಯಿ ಚೂರುಗಳು, ಬೂಂದಿ, ಸಣ್ಣದಾಗಿ ಹೆಚ್ಚಿದ ತಾಜಾ ಶುಂಠಿ ಅಥವಾ ದಾಳಿಂಬೆಯನ್ನು ಉದುರಿಸಬಹುದು. ಮೇಲೆ ಅಲಂಕಾರಕ್ಕಾಗಿ ಹುಣಿಸ ಚಟ್ನಿ ಮತ್ತು ಕೊತ್ತಂಬರಿ ಚಟ್ನಿಯನ್ನು ಕೂಡ ಹಾಕಬಹುದು. ಕಡಲೆ ಹಿಟ್ಟಿನಿಂದಲೂ ಇದನ್ನು ತಯಾರಿಸಬಹುದು.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಪೀಠಾ

thumb|ಮಂಡಾ ಪೀಠಾ

**ಪೀಠಾ** ಭಾರತೀಯ ಉಪಖಂಡದ ಪೂರ್ವದ ಪ್ರದೇಶಗಳಿಂದ ಹುಟ್ಟಿಕೊಂಡ ಅಕ್ಕಿಯ ಒಂದು ಬಗೆಯ ಕೇಕ್ ಆಗಿದೆ ಮತ್ತು ಬಾಂಗ್ಲಾದೇಶ, ನೇಪಾಳ ಹಾಗೂ ಭಾರತದಲ್ಲಿ ಜನಪ್ರಿಯವಾಗಿದೆ. ಇದು ವಿಶೇಷವಾಗಿ ಭಾರತದ ಪೂರ್ವ ರಾಜ್ಯಗಳಾದ ಬಿಹಾರ್, ಝಾರ್ಖಂಡ್, ಒಡಿಶಾ, ಪಶ್ಚಿಮ ಬಂಗಾಳ, ಮತ್ತು ಭಾರತದ ದಕ್ಷಿಣದ ರಾಜ್ಯವಾದ ಕೇರಳ ಹಾಗೂ ಈಶಾನ್ಯ ರಾಜ್ಯಗಳಲ್ಲಿ, ವಿಶೇಷವಾಗಿ ಅಸ್ಸಾಂನಲ್ಲಿ ಜನಪ್ರಿಯವಾಗಿದೆ. ಪೀಠಾಗಳನ್ನು ಸಾಮಾನ್ಯವಾಗಿ ಅಕ್ಕಿ ಹಿಟ್ಟಿನಿಂದ ಮಾಡಲಾಗುತ್ತದೆ, ಆದರೆ ಗೋಧಿ ಹಿಟ್ಟಿನಿಂದ ತಯಾರಿಸಲಾಗುವ ಕೆಲವು ಬಗೆಯ ಪೀಠಾಗಳಿವೆ. ಕಡಿಮೆ ಸಾಮಾನ್ಯವಾಗಿ ಸುವರ್ಣ ಗೆಡ್ಡೆ ಅಥವಾ ತಾಳೆಯಿಂದ ತಯಾರಿಸಲಾಗುತ್ತದೆ.

## ತಯಾರಿಕೆ 
ಕಣಕದ ಒಳಗೆ ಸಿಹಿ ಅಥವಾ ಖಾರದ ಘಟಕಾಂಶಗಳನ್ನು ತುಂಬಿಸಬಹುದು.

ಹೂರಣ ತುಂಬಿದ ತರಕಾರಿ ಪೀಠಾಗಳಿಗಾಗಿ ಹೂಕೋಸು, ಎಲೆಕೋಸು, ಮೂಲಂಗಿ ಅಥವಾ ಆಲೂಗಡ್ಡೆಯಂತಹ ಘಟಕಾಂಶಗಳನ್ನು ಕರಿದು ಅಥವಾ ಬೇಯಿಸಿ ಅಥವಾ ಹಬೆಯಲ್ಲಿ ಬೇಯಿಸಿ, ನಂತರ ಹಿಸುಕಿ ತಂಪಾಗಿಸಿ, ಸಣ್ಣ ಉಂಡೆಗಳನ್ನು ಮಾಡಿ ಹೂರಣವಾಗಿ ಪೀಠಾದಲ್ಲಿ ತುಂಬಿಸಲಾಗುತ್ತದೆ.

ಸಿಹಿ ಪೀಠಾಗಳು ಸಾಮಾನ್ಯವಾಗಿ ಸಕ್ಕರೆ, ಬೆಲ್ಲ, ಖರ್ಜೂರದ ರಸ ಅಥವಾ ತಾಳೆಯ ರಸವನ್ನು ಹೊಂದಿರುತ್ತವೆ ಮತ್ತು ಇವುಗಳೊಳಗೆ ಕಾಯಿ ತುರಿ, ಗೋಡಂಬಿ, ಪಿಸ್ತಾ, ಸಿಹಿಯಾಗಿಸಿದ ತರಕಾರಿಗಳು ಅಥವಾ ಹಣ್ಣುಗಳನ್ನು ತುಂಬಿಸಬಹುದು.

## ಹೊರಗಿನ ಕೊಂಡಿಗಳು 
* Traditional Pitha Recipes from Odisha 
* Varieties of Pitha Recipes 

ವರ್ಗ:ಖಾದ್ಯ, ತಿನಿಸು
ಛೇನಾ ಪೋಡಾ

thumb

**ಛೇನಾ ಪೋಡಾ** (ಅನುವಾದ: ಸುಟ್ಟ ಗಿಣ್ಣು) ಗಿಣ್ಣಿನಿಂದ ತಯಾರಿಸಲಾದ ಭಾರತದ ಒಡಿಶಾ ರಾಜ್ಯದ ಒಂದು ಡಿಜ಼ರ್ಟ್. ಒಡಿಯಾದಲ್ಲಿ *ಛೇನಾ ಪೋಡಾ*ದ ಅರ್ಥ ಅಕ್ಷರಶಃ ಸುಟ್ಟು ಬೇಯಿಸಿದ ಗಿಣ್ಣು. ಇದನ್ನು ಮನೆಯಲ್ಲಿ ತಯಾರಿಸಿದ, ಚೆನ್ನಾಗಿ ನಾದಿದ ತಾಜಾ ಗಿಣ್ಣು ಛೇನಾದಿಂದ ತಯಾರಿಸಲಾಗುತ್ತದೆ. ಛೇನಾದೊಂದಿಗೆ ಸಕ್ಕರೆಯನ್ನು ಹಲವಾರು ಗಂಟೆಗಳವರೆಗೆ ಕಂದಾಗುವವರೆಗೆ ಬೇಯಿಸಲಾಗುತ್ತದೆ. ಛೇನಾ ಪೋಡಾ ತನ್ನ ರುಚಿಯನ್ನು ಮುಖ್ಯವಾಗಿ ಸಕ್ಕರೆಯ ಕ್ಯಾರಾಮಲೀಕರಣದಿಂದ ಪಡೆದುಕೊಳ್ಳುವ ಏಕೈಕ ಸುಪರಿಚಿತ ಭಾರತೀಯ ಡಿಜ಼ರ್ಟ್ ಆಗಿದೆ.

## ತಯಾರಿಕೆ 
ಛೇನಾ ಪೋಡಾವನ್ನು ಸಾಮಾನ್ಯವಾಗಿ ಒಡಿಶಾದ ಮನೆಗಳಲ್ಲಿ ದುರ್ಗಾ ಪೂಜಾದಂತಹ ಸಾಂಪ್ರದಾಯಿಕ ಹಬ್ಬಗಳ ವೇಳೆ ತಯಾರಿಸಲಾಗುತ್ತದೆ. ಇದನ್ನು ರಾಜ್ಯಾದ್ಯಂತ ಚಿಕ್ಕ ಸಾಂಪ್ರದಾಯಿಕ ರಸ್ತೆಬದಿಯ ಅಂಗಡಿಗಳು ಮತ್ತು ಸಿಹಿಖಾದ್ಯಗಳ ಅಂಗಡಿಗಳಲ್ಲಿಯೂ ರಸಗುಲ್ಲದಂತಹ ಇತರ ಖಾದ್ಯಗಳೊಂದಿಗೆ ಬಡಿಸಲಾಗುತ್ತದೆ. ೧೯೮೦ರ ದಶಕದ ಮಧ್ಯದಿಂದ, ಇದು ಒಡಿಶಾದಾದ್ಯಂತ ಹೊಟೆಲುಗಳ ಖಾದ್ಯಪಟ್ಟಿಗಳಲ್ಲಿ ಕ್ರಮೇಣವಾಗಿ ತನ್ನ ಸ್ಥಾನವನ್ನು ಪಡೆದುಕೊಂಡಿದೆ. ಒಡಿಶಾ ಹಾಲು ಒಕ್ಕೂಟವು ಈ ಖಾದ್ಯದ ರಾಶಿ ತಯಾರಿಕೆ ಮತ್ತು ಇದನ್ನು ಜನಪ್ರಿಯಗೊಳಿಸಲು ಬಹಳವಾಗಿ ಹೂಡಿಕೆ ಮಾಡುತ್ತಿದೆ.

## ಉಲ್ಲೇಖಗಳು 
ವರ್ಗ:ಸಿಹಿ ತಿನಿಸುಗಳು
ಸುಧೀಂದ್ರ ವೆಂಕಟೇಶ್

**ಸುಧೀಂದ್ರ ವೆಂಕಟೇಶ್** ಎಂಬ ಹೆಸರಿನಿಂದ ಖ್ಯಾತರಾಗಿರುವ ಡಿ.ಜಿ. ವೆಂಕಟೇಶ್  ಕಳೆದ ನಾಲ್ಕು ದಶಕಗಳಿಂದ ಕನ್ನಡ ಚಲನಚಿತ್ರ ಉದ್ಯಮದಲ್ಲಿ ಸಿನಿಮಾ ಪ್ರಚಾರಕರ್ತರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.
 
## ಪ್ರಾರಂಭಿಕ ಜೀವನ 
ಸುಧಾ ಮತ್ತು ಗುರುರಾಜ್ ದಂಪತಿಗಳಿಗೆ ೨೧ ಮೇ ೧೯೬೮ರಲ್ಲಿ ಬೆಂಗಳೂರಲ್ಲಿ ಜನಿಸಿದರು.ಪ್ರಾಥಮಿಕ ಹಾಗೂ ಪದವಿಪೂರ್ವ ಶಿಕ್ಷಣವನ್ನು ಬೆಂಗಳೂರಿನಲ್ಲಿಯೇ ಪೂರೈಸಿದರು.

## ವೃತ್ತಿ ಜೀವನ 
ಡಿ.ವಿ. ಸುಧೀಂದ್ರ ಅವರು ೧೯೭೬ರಲ್ಲಿ ಚಲನಚಿತ್ರಗಳ ಪ್ರಚಾರ ಕಾರ್ಯಕ್ಕಾಗಿ ಸ್ಥಾಪಿಸಿದ ಶ್ರೀ ರಾಘವೇಂದ್ರ ಚಿತ್ರವಾಣಿ ಸಂಸ್ಥೆಯಲ್ಲಿ ಡಿ.ವಿ. ಸುಧೀಂದ್ರ ಅವರ ಸಹಾಯಕರಾಗಿ ೧೯೮೫ರಲ್ಲಿ ತಮ್ಮ ವೃತ್ತಿ ಜೀವನವನ್ನು ಪ್ರಾರಂಭಿಸಿದರು. ೨೦೦೬ರವರೆಗೆ ಸುಧೀಂದ್ರ ಅವರ ಸಹಾಯಕರರಾಗಿದ್ದ ವೆಂಕಟೇಶ್‌,ಅವರ ಬಳಿಕ ರಾಘವೇಂದ್ರ ಚಿತ್ರವಾಣಿ ಸಂಸ್ಥೆಯ ಸಂಪೂರ್ಣ ಜವಾಬ್ದಾರಿ ಹೊತ್ತರು. ಅದೇ ವರ್ಷ ಬಿಡುಗಡೆಯಾದ ಕನ್ನಡ ಚಲನಚಿತ್ರ "ಮುಂಗಾರು ಮಳೆ", ಇವರು ಪೂರ್ಣಪ್ರಮಾಣದಲ್ಲಿ ಪ್ರಚಾರಕರ್ತರಾಗಿ ಕಾರ್ಯನಿರ್ವಹಿಸಿದ ಮೊದಲ ಚಿತ್ರವಾಯಿತು. ಸುಮಾರು ೧೨೦೦ಕ್ಕೂ ಮಿಕ್ಕಿ ಚಿತ್ರಗಳಿಗೆ ವೆಂಕಟೇಶ್‌ ಅವರು, ಪ್ರಚಾರಕರ್ತ ಹಾಗೂ ಸಾರ್ವಜನಿಕ ಸಂಪರ್ಕಾಧಿಕಾರಿಯಾಗಿ ಜವಾಬ್ದಾರಿ ನಿರ್ವಹಿಸಿದ್ದಾರೆ. ಈ ಚಲನಚಿತ್ರಗಳಲ್ಲಿ ಕನ್ನಡದ ಅತ್ಯಂತ ಜನಪ್ರಿಯ ಚಿತ್ರಗಳಾದ ದುನಿಯಾ, ಕೆ.ಜಿ.ಎಫ್.‌ ಭಾಗ ಒಂದು ಮತ್ತು ಎರಡು,ಐಶ್ವರ್ಯ, ಕಾಂತಾರ, ೭೭೭ ಚಾರ್ಲಿ,  ರಾಜಕುಮಾರ, ಆಪ್ತಮಿತ್ರ ಮುಂತಾದವು ಸೇರಿವೆ.  ಚಿತ್ರ ನಿರ್ಮಾಣ ಸಂಸ್ಥೆಗಳಾದ ಹೊಂಬಾಳೆ ಫಿಲಂಸ್, ರಾಕ್ಲೈನ್ ಪ್ರೊಡಕ್ಷನ್ಸ್, ಜಯಣ್ಣ ಕಂಬೈನ್ಸ್, ಶೈಲೇಂದ್ರ ಪ್ರೊಡಕ್ಷನ್ಸ್, ರಾಮೋಜಿ ಫಿಲಂಸ್, ಉಪೇಂದ್ರ ಪ್ರೊಡಕ್ಷನ್ಸ್, ಕಿಚ್ಚ ಕ್ರಿಯೇಷನ್ಸ್, ತೂಗುದೀಪ ಪ್ರೊಡಕ್ಷನ್ಸ್, ಪುಷ್ಕರ್ ಫಿಲಂಸ್, ಎಸ್.ವಿ ಪ್ರೊಡಕ್ಷನ್ಸ್ ಮುಂತಾದ ಸಂಸ್ಥೆಗಳ ಎಲ್ಲಾ ಚಲನಚಿತ್ರಗಳಿಗೂ ಇವರೇ ಪ್ರಚಾರಕರ್ತರು ಹಾಗೂ ಸಾರ್ವಜನಿಕ ಸಂಪರ್ಕಾಧಿಕಾರಿಯಾಗಿದ್ದಾರೆ.

## ಪ್ರಶಸ್ತಿಗಳು 
ಬೆಂಗಳೂರು ಮಹಾನಗರ ಪಾಲಿಕೆ ಕೆಂಪೇಗೌಡ ಪ್ರಶಸ್ತಿ, ಕರ್ನಾಟಕ ಯೂನಿಯನ್ ಪತ್ರಿಕಾ ಪ್ರಶಸ್ತಿ, ನಗರ ಜಿಲ್ಲಾ ಕನ್ನಡ ಸಾಹಿತ್ಯ ಪ್ರಶಸ್ತಿ, ವಿಐಪಿ ನ್ಯೂಸ್ ಕರ್ನಾಟಕ ಪ್ರಶಸ್ತಿ, ಆರ್ಯಭಟ ಸಾಂಸ್ಕೃತಿಕ ಪ್ರಶಸ್ತಿ ಸೇರಿ ಇನ್ನೂ ಹಲವು ಪ್ರಶಸ್ತಿಗಳನ್ನು ಪಡೆದುಕೊಂಡಿದ್ದಾರೆ.

## ಉಲ್ಲೇಖಗಳು 
## ಉಲ್ಲೇಖಗಳು 
ವರ್ಗ:ಚಲನಚಿತ್ರ
ಕಲ್ಲಡ್ಕ ಟೀ

ಕಲ್ಲಡ್ಕ,  ರಾಷ್ಟ್ರೀಯ ಹೆದ್ದಾರಿ ೭೫ರಲ್ಲಿ ರುವ ಒಂದು ಊರು. ಕಲ್ಲಡ್ಕ ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕಿನಲ್ಲಿದೆ. ಜಿಲ್ಲಾ ಕೇಂದ್ರವಾದ ಮಂಗಳೂರಿನಿಂದ ಪೂರ್ವದಲ್ಲಿ ೩೨ಕಿಲೋಮೀಟರ್ ದೂರದಲ್ಲಿದೆ.

ಕಲ್ಲಡ್ಕದಲ್ಲಿ ಲಭ್ಯವಿರುವ ವಿಭಿನ್ನ ಶೈಲಿಯ ಚಹಾ ಕಲ್ಲಡ್ಕ ಟೀ ಎಂದು ಹೆಸರುವಾಸಿಯಾಗಿದೆ

## ವಿಶೇಷತೆ 
ಈ ಚಹಾದಲ್ಲಿ ಬೆರಸಿದ ಹಾಲು, ಟೀಯೊಂದಿಗೆ ಸೇರದೆ ಲೋಟದಲ್ಲಿ  ಪ್ರತ್ಯೇಕವಾಗಿಯೇ ಇರುತ್ತದೆ. ಅಂದರೆ ಲೋಟದ ಅರ್ಧ ಭಾಗ ಹಾಲಿನಂತೆಯೂ, ಇನ್ನರ್ಧ ಭಾಗ ಟೀಯಂತೆ ಕಾಣುತ್ತದೆ.

## ಇತಿಹಾಸ 
೧೯೫೨ರಲ್ಲಿ ಲಕ್ಷ್ಮಿನಾರಾಯಣ ಹೊಳ್ಳರು ಕಲ್ಲಡ್ಕದಲ್ಲಿ ತಾವು ಪ್ರಾರಂಭಿಸಿದ ಹೋಟೆಲಿನಲ್ಲಿ ಹೊಸ ಬಗೆಯ ಟೀ ತಯಾರಿಸಲು ಪ್ರಾರಂಭಿಸಿದರು. ಲಕ್ಷ್ಮಿನಾರಾಯಣ ಹೊಳ್ಳರ ಕುಟುಂಬದವರಿಗೆ ಸೇರಿದ ಹೋಟೆಲುಗಳಲ್ಲಿ ಕಲ್ಲಡ್ಕ ಟಿ ಈಗ ಲಭ್ಯವಿರವುದು. ಪ್ರಸಕ್ತ ೨೦೨೦ರಲ್ಲಿ,  ಶ್ರೀ ಶಿವರಾಮ ಹೊಳ್ಳ, ಈ ಹೊಟೇಲನ್ನು ನಡೆಸುತ್ತಿದ್ದಾರೆ.

## ತಯಾರಿಸುವ ವಿಧಾನ 
ಗಾಜಿನ ಲೋಟದಲ್ಲಿ  ಸಕ್ಕರೆ ಮಿಶ್ರಿತ ಹಾಲು ಹಾಗೂ ಬೇರೆಯಾಗಿ ಕಾಣುವ ಡಿಕಾಕ್ಷನ್  ಟೀಯನ್ನು ತಯಾರಿಸಲು ವಿಶೇಷ ವಿಧಾನವನ್ನು ಅನುಸರಿಸುತ್ತಾರೆ

೯ ಚಮಚ ಚಹಾ ಪುಡಿಯನ್ನು ಶುಭ್ರವಾಗಿ ತೊಳೆದ ಬಟ್ಟೆಯಲ್ಲಿಟ್ಟು ಸುಮಾರು ೫೦೦ ಮಿಲಿ ಲೀಟರಿನಷ್ಟು ಕುದಿಯುವ ನೀರನ್ನು ಹಾಕಿ ಸರಿಯಾಗಿ ಹಿಂಡಿ ಸೋಸುತ್ತಾರೆ. ದೊರಕಿದ ಕಷಾಯದ ಪಾತ್ರೆಯನ್ನು  ಕುದಿಯುವ ನೀರಿನಲ್ಲಿಟ್ಟು ಕಷಾಯದ ತಾಪಮಾನವನ್ನು ಸುಮಾರು ೯೦ ಡಿಗ್ರಿಗೆ ಮೀರುವಂತೆ ಕಾಪಾಡುತ್ತಾರೆ. ನಂತರ ಸುಮಾರು ಅರ್ಧ ಲೀಟರಿನಷ್ಟು ಕುದಿಯುತ್ತಿರುವ ಹಾಲನ್ನು ನಾಲ್ಕು ಚಮಚದಷ್ಟು ಸಕ್ಕರೆ ಹಾಕಿರುವ ಪಾತ್ರೆಯಲ್ಲಿ ಸುರಿಯುತ್ತಾರೆ. ಬಳಿಕ  ಈಗಾಗಲೇ ಬಿಸಿ ನೀರಿನಲ್ಲಿ ಮುಳುಗಿಸಿಟ್ಟ ಗಾಜಿನ ಲೋಟವನ್ನು ಹೊರಗೆತ್ತಿ  ಸಕ್ಕರೆ ಬೆರೆತ ಹಾಲನ್ನು ನೊರೆಯಾಗಿಸಿ  ಲೋಟದ ಮುಕ್ಕಾಲು ಭಾಗದಷ್ಟು ತುಂಬುತ್ತಾರೆ. ಆನಂತರ ಚಮಚದಿಂದ ನಿಧಾನವಾಗಿ ಅದರ ಮೇಲೆ ಚಹಾ ಕಷಾಯವನ್ನು ಹಾಕುವರು. ಕಷಾಯದ ತಾಪಮಾನ ಹಾಲಿನ ತಾಪಮಾನಕ್ಕಿಂತಲೂ ಹೆಚ್ಚು ಇರುವಂತೆ ಕಾಪಾಡುತ್ತಾರೆ.

## ಜನಪ್ರಿಯತೆ 
ರಾಷ್ಟ್ರೀಯ ಹೆದ್ದಾರಿ ೭೫ರಲ್ಲಿ ಇರುವ ಕಲ್ಲಡ್ಕಕ್ಕೆ ಕೆ.ಟಿ. ಸವಿಯಲು ಸುತ್ತಮುತ್ತಲಿನ ಊರಿನಿಂದಲೂ ಬರುತ್ತಾರೆ. ಕಲ್ಲಡ್ಕವನ್ನು ಹಾದು ಹೋದ ಮಾಜಿ ಪ್ರಧಾನಿ ದಿ.ಇಂದಿರಾ ಗಾಂಧಿ,ಕರಾವಳಿ ಶಾಸಕರು, ಸಚಿವರು, ಸಂಸದರು, ಸಿನಿನಟರಾದ   ಅಂಬರೀಶ್‌, ಜೂಹಿ ಚಾವ್ಲಾ, ಸುಮನ್‌, ರಾಧಿಕಾ  ಮುಂತಾದವರು ಈ ಹೋಟೆಲ್‌ನ ಕಲ್ಲಡ್ಕ ಟೀಯ ರುಚಿ ಸವಿದಿದ್ದಾರೆ.

ಎನ್‍ಡಿಟಿವಿ ಗುಡ್ ಟೈಮ್ಸ್ ನಲ್ಲಿ ರಾಕಿ ಮತ್ತು ಮಯೂರ್ ನಡೆಸಿಕೊಟ್ಟ "ಹೈವೇ ಆನ್ ಮೈ ಪ್ಲೇಟ್" ಕಾರ್ಯಕ್ರಮದಲ್ಲಿ ಇದರ ವಿಶಿಷ್ಟತೆ ಪ್ರಸಾರವಾಗಿದೆ.
ಹೆದ್ದಾರಿ ಬದಿಯ ಹೊಟೇಲೊಂದು ತನ್ನ ಚಹಾದ ವೈಶಿಷ್ಠತೆಯಿಂದ ಹೆಸರುವಾಸಿ ಆಗಿರುವುದು, ಹೆಚ್ಚುಗಾರಿಕೆಯೇ ಸರಿ.

## ಉಲ್ಲೇಖಗಳು 
## ಬಾಹ್ಯಕೊಂಡಿ 
ಕಲ್ಲಡ್ಕ ಟೀಯನ್ನು ತಯಾರಿಸುವ ದೃಶ್ಯಾವಳಿ

ದ ಹಿಂದು ಲೇಖನ

ವರ್ಗ:ಪಾನೀಯಗಳು
ಗೋಳಿಬಜೆ

thumb|ಗೋಳಿಬಜೆ
**ಗೋಳಿ ಬಜೆ** (ಮೂಲ ತುಳು) ಮೈದಾ ಹಾಗೂ ಮೊಸರಿನಿಂದ ಮಾಡಿದಂತಹ ಒಂದು ಕರಿದ ತಿಂಡಿ. ಇದನ್ನು ಮಂಗಳೂರು ಬಜ್ಜಿ ಎಂದೂ ಕರೆಯುತ್ತಾರೆ. ಇದು ಕರ್ನಾಟಕದ ಕರಾವಳಿ ಭಾಗದ ಜನಪ್ರಿಯ ಸಂಜೆ ತಿಂಡಿ. 
## ಬೇಕಾಗುವ ಸಾಮಾಗ್ರಿಗಳು 
* ಮೊಸರು- ಅರ್ಧ ಕಪ್
* ಹಸಿಮೆಣಸಿನಕಾಯಿ- 1 (ಕಟ್ ಮಾಡಿದ್ದು)
* ಶುಂಠಿ- 1 ಇಂಚು (ಕಟ್ ಮಾಡಿಕೊಳ್ಳಿ)
* ಕರಿಬೇವಿನ ಎಲೆ- ಸ್ವಲ್ಪ
* ಕತ್ತರಿಸಿದ ಕೊತ್ತಂಬರಿ ಸೊಪ್ಪು – 2 ಚಮಚ
* ಸಣ್ಣಗೆ ಕತ್ತರಿಸಿದ ತೆಂಗಿನಕಾಯಿ ಚೂರು- 1 ಚಮಚ
* ಸಣ್ಣಗೆ ಕಟ್ ಮಾಡಿದ ಈರುಳ್ಳಿ- ಅರ್ಧ (ನಿಮ್ಮ ಆಯ್ಕೆಗೆ ಬಿಟ್ಟಿದ್ದು)
* ಉಪ್ಪು- ರುಚಿಗೆ ತಕ್ಕಷ್ಟು
* ಅಡುಗೆ ಸೋಡಾ – ಅರ್ಧ ಚಮಚ
* ಮೈದಾಹಿಟ್ಟು- 1 ಕಪ್
* ಅಕ್ಕಿ ಹಿಟ್ಟು- 1 ಚಮಚ
* ಜೀರಿಗೆ – 1/2 ಚಮಚ

## ಮಾಡುವ ವಿಧಾನ 
* ಒಂದು ಕಪ್‍ನಲ್ಲಿ ಮೊಸರು, ಸಣ್ಣಗೆ ಕಟ್ ಮಾಡಿಕೊಂಡ ಹಸಿಮೆಣಸಿನಕಾಯಿ, ಶುಂಠಿ, ಕರಿಬೇವಿನ ಎಲೆ, ತೆಂಗಿನಕಾಯಿ ಚೂರು, ಈರುಳ್ಳಿ, ಜೀರಿಗೆ, ಉಪ್ಪು, ಅಡುಗೆ ಸೋಡಾ ಹಾಕಿ ಚೆನ್ನಾಗಿ ಕಲಸಿಕೊಳ್ಳಬೇಕು.
* ನಂತ್ರ ಅದರ ಮೇಲೆ 1 ಕಪ್ ಮೈದಾ ಹಿಟ್ಟು ಹಾಗೂ ಅಕ್ಕಿ ಹಿಟ್ಟು ಬೆರೆಸಿ ಚೆನ್ನಾಗಿ ಮಿಕ್ಸ್ ಮಾಡಿ. ದೋಸೆಹಿಟ್ಟಿಗಿಂತ ಸ್ವಲ್ಪ ಗಟ್ಟಿಯಿರಬೇಕು. (ಅವಶ್ಯಕತೆ ಇದ್ದಲ್ಲಿ ಸ್ವಲ್ಪ ಮೊಸರು ಸೇರಿಸಿಕೊಳ್ಳಿ).
* ಹಿಟ್ಟು ಹದವಾದ ಬಳಿಕ 3 ಗಂಟೆ ನೆನೆಯಲು ಬಿಡಿ.
* 3 ಗಂಟೆಯ ಬಳಿಕ ಮತ್ತೊಮ್ಮೆ ಮಿಕ್ಸ್ ಮಾಡಬೇಕು.
* ಸ್ಟೌವ್ ಮೇಲೆ ಒಂದು ಬಾಣಲೆಯಲ್ಲಿ ಎಣ್ಣೆ ಕಾಯಲು ಇಡಿ. ಎಣ್ಣೆ ಬಿಸಿಯಾದ ಬಳಿಕ ಸ್ವಲ್ಪ ಸ್ವಲ್ಪವೇ ಹಿಟ್ಟು ತೆಗೆದುಕೊಂಡು ಉಂಡೆಯಂತೆ ಎಣ್ಣೆಗೆ ಬಿಡಿ.
* ಉಂಡೆಗಳು ಕಂದು ಬಣ್ಣ ಬರುವವರೆಗೆ ಕರಿದು, ಎಣ್ಣೆಯಿಂದ ತೆಗೆದು ಒಂದು ಪ್ಲೇಟ್ ಗೆ ಹಾಕಿ.
* ತೆಂಗಿನಕಾಯಿ ಚಟ್ನಿ ಜೊತೆ ಬಿಸಿಬಿಸಿ ಗೋಳಿಬಜೆ ಸವಿಯಿರಿ.

## ಬಡಿಸುವ ವಿಧಾನ
ಗೋಳಿ ಬಜೆಯನ್ನು ಹೆಚ್ಚಾಗಿ ಕಾಯಿ ಚಟ್ನಿಯೊಂದಿಗೆ ಅಥವಾ ಕೆಚಪ್‍ನೊಂದಿಗೆ ನೀಡಲಾಗುವುದು.

## ಉಲ್ಲೇಖಗಳು 
ವರ್ಗ:ಭಾರತೀಯ ಲಘು ಆಹಾರಗಳು
ವರ್ಗ:ತುಳುವರ ಆಟಿ ತಿಂಗಳು
ಅನಂತು vs ನುಸ್ರತ್ (ಚಲನಚಿತ್ರ)

**ಅನಂತು vs ನುಸ್ರತ್** ೨೦೧೮ರಲ್ಲಿ ಬಿಡುಗೊಂಡ ಕನ್ನಡ ಚಲನಚಿತ್ರ. ಸುಧೀರ್ ಶಾನುಭೋಗ್ ನಿರ್ದೇಶನದ ಈ ಚಲನಚಿತ್ರ ಮಾಣಿಕ್ಯ ಪ್ರೊಡಕ್ಷನ್ಸ್ ಲಾಂಛನದಲ್ಲಿ ನಿರ್ಮಾಣಗೊಂಡಿತು.ವಕೀಲ ಮತ್ತು ನ್ಯಾಯಾಧೀಶೆಯ ನಡುವೆ ನಡೆಯುವ ಪ್ರೇಮ ಕತೆ ಈ ಚಿತ್ರದಲ್ಲಿದೆ. ವಿನಯ್ ರಾಜಕುಮಾರ್ ಅವರು ಅನಂತು ಪಾತ್ರದಲ್ಲಿ ಹಾಗೂ ಲತಾ ಹೆಗ್ಡೆ ನುಸ್ರತ್ ಪಾತ್ರದಲ್ಲಿ ನಟಿಸಿದ್ದಾರೆ. ಪಿ.ರವಿಶಂಕರ್, ಬಿ.ಸುರೇಶ, ಸುಚೇಂದ್ರ ಪ್ರಸಾದ್, ಮುಂತಾದವರು ಈ ಚಿತ್ರದ ಕಲಾವಿದರ ಬಳಗದಲ್ಲಿ ಇದ್ದಾರೆ. ಚಿತ್ರದ ಛಾಯಾಗ್ರಾಹಕರಾಗಿ ಆಭಿಷೇಕ್ ಜಿ ಕಾಸರಗೋಡು ಕಾರ್ಯ ನಿರ್ವಹಿಸಿದ್ದಾರೆ. ಸುನಾದ್‍ ಗೌತಮ್ ಸಂಗೀತ ಸಂಯೋಜಿಸಿದ್ದಾರೆ.

## ಕಥಾ ಸಾರಾಂಶ 
ಅನಂತ ಕೃಷ್ಣ ಕ್ರಮಧಾರಿತ್ತಾಯ ಓರ್ವ ಸಂಪ್ರದಾಯಸ್ಥ ಕುಟುಂಬಕ್ಕೆ ಸೇರಿದ ಯುವ ವಕೀಲ. ನುಸ್ರತ್ ಫಾತಿಮಾ ಬೇಗ್ ಇಸ್ಲಾಂ ಧರ್ಮೀಯ ಯುವ ನ್ಯಾಯಾಧೀಶೆ. ಅನಂತು ತಾನು ವಿಧ್ಯಾರ್ಥಿಯಾಗಿರುವಾಗ ನುಸ್ರತ್‍ಳನ್ನು ಪ್ರೀತಿಸ ತೊಡುಗುತ್ತಾನೆ. ಆದರೆ ನುಸ್ರತ್‍ ಆತನ ಪ್ರೀತಿಯನ್ನು ನಿರಾಕರಿಸುತ್ತಾಳೆ. ಹಲವು ವರ್ಷಗಳ ಬಳಿಕ ನುಸ್ರತ್ ಕೌಟುಂಬಿಕ ನ್ಯಾಯಾಲಯದಲ್ಲಿ ನ್ಯಾಯಾಧೀಶೆಯಾಗಿ ನೇಮಕಗೊಳ್ಳುತ್ತಾಳೆ.  ಆಗ ಅನಂತು  ನುಸ್ರತ್‍ಳನ್ನು ಒಲೈಸಿಕೊಳ್ಳುವ ಸಲುವಾಗಿ ಆ ಕೌಟುಂಬಿಕ ನ್ಯಾಯಾಲಯದಲ್ಲಿ ವಕೀಲನಾಗಿ ಕಾರ್ಯ ನಿರ್ವಹಿಸಲು ನಿರ್ಧರಿಸುತ್ತಾನೆ.

ವಿಭಿನ್ನ ಧಾರ್ಮಿಕ, ಸಾಮಾಜಿಕ ಹಾಗೂ ಸಾಂಸ್ಕೃತಿಕ ಹಿನ್ನಲೆ ಹೊಂದಿರುವ ಅನಂತು, ನುಸ್ರತ್ ಪ್ರೇಮ ಸಫಲವಾಗುವುದೇ ಹಾಗೂ ವಿವಾಹದಲ್ಲಿ ಪರ್ಯಾವಸಾನಗೊಳ್ಳುವುದೇ ಎಂಬ ವಿಷಯವೇ ಈ ಚಿತ್ರದ ಕತೆಯ ಮೂಲ ಹಂದರ.

## ತಂತ್ರಜ್ಞರು 
ಈ ಚಲನಚಿತ್ರವನ್ನು ಮಾಣಿಕ್ಯ ಪ್ರೊಡಕ್ಷನ್ಸ್ ಲಾಂಛನದಲ್ಲಿ ಬಿ.ಎನ್. ಸತೀಶ್, ಎಚ್.ಎಸ್ ಸುರೇಶ್ ಹಾಗೂ ಬಿ.ಟಿ ಚಂದ್ರಶೇಖರ್ ನಿರ್ಮಿಸಿದ್ದಾರೆ. ಚಿತ್ರದ ಕತೆ,ಚಿತ್ರಕತೆ ಹಾಗೂ ನಿರ್ದೇಶನ  ಸುಧೀರ್ ಶಾನುಭೋಗ್  ಅವರದ್ದಾಗಿದೆ. ಸಂಗೀತ ನಿರ್ದೇಶನ ಸುನಾದ್ ಗೌತಮ್, ಛಾಯಾಗ್ರಹಣ ಅಭೀಷೇಕ್ ಜಿ ಕಾಸರಗೋಡು ಹಾಗೂ ಸಂಕಲನವನ್ನು  ನಿರಂಜನ ದೇವರಮನೆ ನಿರ್ವಹಿಸಿದ್ದಾರೆ.

## ಪಾತ್ರ ವರ್ಗ 
* ವಿನಯ್ ರಾಜ್‍ಕುಮಾರ್
* ಲತಾ ಹೆಗ್ಡೆ
* ಪಿ.ರವಿಶಂಕರ್
*ಬಿ.ಸುರೇಶ
*ಎಚ್. ಜಿ. ದತ್ತಾತ್ರೇಯ
*ಪ್ರಜ್ವಲ್ ದೇವರಾಜ್
*ನವೀನ್ ಡಿ. ಪಡೀಲ್
*ಸುಚೀಂದ್ರ ಪ್ರಸಾದ
*ನಯನಾ (ಕಾಮಿಡಿ ಖಿಲಾಡಿ)
*ಸಂದೀಪ್
*ಅಶ್ವಿತಿ ಶೆಟ್ಟಿ
*ಹರಿಣಿ ಶ್ರೀಕಾಂತ್
*ಸ್ವಾತಿ ಗುರುದತ್ತ

## ಹಾಡುಗಳು
**ಅನಂತು vs ನುಸ್ರತ್**  ಚಿತ್ರದ ಹಾಡುಗಳಿಗೆ ಸುನಾದ್ ಗೌತಮ್ ಸಂಗೀತ ಸಂಯೋಜಿಸಿದ್ದಾರೆ. ಈ ಚಿತ್ರದ ಹಾಡುಗಳ ಹಕ್ಕನ್ನು ಪುನೀತ್ ರಾಜ್‍ಕುಮಾರ್ ಅವರ ಮಾಲಿಕತ್ವದ ಪಿ.ಆರ್.ಕೆ ಆಡಿಯೋ ಸಂಸ್ಥೆ ಪಡೆದುಕೊಂಡಿದೆ. ಈ ಹಾಡುಗಳನ್ನು ನವೆಂಬರ್ ೧, ೨೦೧೮ರಂದು ಬಿಡುಗಡೆಗೊಳಿಸಲಾಯಿತು. ಈ ಚಿತ್ರ ಒಟ್ಟು ಆರು ಹಾಡುಗಳನ್ನು ಹೊಂದಿದೆ. 

## ಉಲ್ಲೇಖಗಳು 

ವರ್ಗ:ಕನ್ನಡ ಚಲನಚಿತ್ರಗಳು
ರಬಡಿ

thumb

***ರಬಡಿ*** ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ, ಸಿಹಿ, ಸಾಂದ್ರೀಕೃತ ಹಾಲು ಆಧಾರಿತ ಖಾದ್ಯವಾಗಿದೆ. ಹಾಲು ಗಟ್ಟಿಯಾಗಿ ತಿಳಿ ಹಳದಿ ಅಥವಾ ಮಾಸಲು ಬಣ್ಣವಾಗುವವರೆಗೆ ಬಹಳ ಕಾಲದವರೆಗೆ ಕಡಿಮೆ ಉರಿಯಲ್ಲಿ ಕಾಯಿಸಿ ಇದನ್ನು ತಯಾರಿಸಲಾಗುತ್ತದೆ. ಇದಕ್ಕೆ ರುಚಿ ಕೊಡಲು ಬೆಲ್ಲ, ಸಂಬಾರ ಪದಾರ್ಥಗಳು ಮತ್ತು ನಟ್‍ಗಳನ್ನು (ಗೋಡಂಬಿ, ಪಿಸ್ತಾ, ಬಾದಾಮಿ) ಸೇರಿಸಲಾಗುತ್ತದೆ. ಇದನ್ನು ತಂಪಾಗಿಸಿ ಡಿಜ಼ರ್ಟ್ ಆಗಿ ಬಡಿಸಲಾಗುತ್ತದೆ. *ರಸಾಬಲಿ*, *ಛೇನಾ ಖೀರಿ* ಮತ್ತು *ಖೀರ ಸಾಗರ*ದಂತಹ ಹಲವಾರು ಡಿಜ಼ರ್ಟ್‌ಗಳಲ್ಲಿ *ರಬಡಿ* ಮುಖ್ಯ ಘಟಕಾಂಶವಾಗಿದೆ.

*ಬಾಸುಂದಿ*ಯು ಇದನ್ನು ಹೋಲುವ ಖಾದ್ಯವಾಗಿದೆ.

*ಚಂಡಿಮಂಗಲ* ಕೃತಿಯು ೧೪೦೦ರ ದಶಕದ ಮುಂಚಿನ ವರ್ಷಗಳಲ್ಲಿ ಇತರ ಸಿಹಿ ಖಾದ್ಯಗಳ ಜೊತೆಗೆ *ರಬಡಿ*ಯನ್ನು (ಗಟ್ಟಿಯಾಗಿಸಿದ, ಸಿಹಿ ಹಾಲು) ಉಲ್ಲೇಖಿಸುತ್ತದೆ.

ಅತಿಯಾದ ಹಾಲಿನ ಬಳಕೆಯ ಕಾರಣ ೧೯೬೫ರಲ್ಲಿ ಕೋಲ್ಕತಾದಲ್ಲಿನ ಆರ್ಥಿಕ ಬಿಕ್ಕಟ್ಟಿನ ಸಮಯದಲ್ಲಿ *ರಬಡಿ*ಯನ್ನು ನಿಷೇಧಿಸಲಾಗಿತ್ತು*.* ಪ್ರತ್ಯೇಕ ಸಿಹಿತಿಂಡಿಗಳ ಅಂಗಡಿಗಳು ಹಾಕಿದ ದಾವೆಗಳ ಕಾರಣ ಒಂದು ವರ್ಷದಲ್ಲಿ ಕಲ್ಕತ್ತಾ ಉಚ್ಚ ನ್ಯಾಯಾಲಯವು ಈ ಆದೇಶವನ್ನು ಹಿಂಪಡೆಯಿತು. 

## ಉಲ್ಲೇಖಗಳು 
ವರ್ಗ:ಸಿಹಿ ತಿನಿಸುಗಳು
ರಸಾಬಲಿ

thumb

**ರಸಾಬಲಿ** ಭಾರತದ ರಾಜ್ಯವಾದ ಒಡಿಶಾದ ಒಂದು ಸಿಹಿ ಖಾದ್ಯವಾಗಿದೆ. ರಸಾಬಲಿಯನ್ನು ಬಲರಾಮ ದೇವರಿಗೆ ನೈವೇದ್ಯ ಮಾಡಲಾಗುತ್ತದೆ, ಮತ್ತು ಇದು ಕೇಂದ್ರಪಾಡಾದ ಬಲದೇವ್‍ಜಿ ದೇವಸ್ಥಾನದಲ್ಲಿ ಹುಟ್ಟಿಕೊಂಡಿತು. ಇದು ಜಗನ್ನಾಥ ದೇವಾಲಯದ ಛಪ್ಪನ್ ಭೋಗದ ಪೈಕಿ ಒಂದಾಗಿದೆ.

ಇದು ಛೇನಾದ ಕರಿದ ಕೆಂಪು ಕಂದು ಬಣ್ಣದ ಕಡುಬಿನ ಗಾತ್ರದ ಚೂರುಗಳನ್ನು ಹೊಂದಿರುತ್ತದೆ. ಇವನ್ನು ಗಟ್ಟಿಯಾಗಿಸಿದ, ಸಿಹಿ ಹಾಲಿನಲ್ಲಿ (ರಬಡಿ) ನೆನೆಸಲಾಗುತ್ತದೆ. ಅವುಗಳು ಹಾಲನ್ನು ಹೆಚ್ಚು ಸರಾಗವಾಗಿ ಹೀರಿಕೊಳ್ಳಲು ಸಾಧ್ಯವಾಗಲು ಛೇನಾವನ್ನು ಅಂಗೈ ಗಾತ್ರದ ಚೂರುಗಳಾಗಿ ಚಪ್ಪಟೆಯಾಗಿಸಲಾಗುತ್ತದೆ. ಗಟ್ಟಿಯಾಗಿಸಿದ ಹಾಲಿಗೆ ಕೆಲವೊಮ್ಮೆ ಸಾಮಾನ್ಯವಾಗಿ ಸ್ವಲ್ಪ ಏಲಕ್ಕಿ ಚೂರನ್ನು ಸೇರಿಸಿ ರುಚಿಯಾಗಿಸಲಾಗುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* http://spicezee.zeenews.com/gourmet/story317.htm 

ವರ್ಗ:ಖಾದ್ಯ, ತಿನಿಸು
ಥಾಲಿ

thumb|ಕರ್ನಾಟಕ ಶೈಲಿಯ ಸಸ್ಯಾಹಾರಿ ಥಾಲಿ

**ಥಾಲಿ** ಎಂದರೆ ಭಾರತೀಯ ಉಪಖಂಡ ಮತ್ತು ಆಗ್ನೇಯ ಏಷ್ಯಾದಲ್ಲಿ ಊಟವನ್ನು ಬಡಿಸಲು ಬಳಸಲಾಗುವ ದುಂಡನೆಯ ತಟ್ಟೆ. ಥಾಲಿ ಪದವನ್ನು ವಿವಿಧ ಆಯ್ದ ಖಾದ್ಯಗಳನ್ನು ಹೊಂದಿರುವ ಭಾರತೀಯ ಶೈಲಿಯ ಊಟವನ್ನು ಸೂಚಿಸಲೂ ಬಳಸಲಾಗುತ್ತದೆ. ಇವುಗಳನ್ನು ಒಂದು ತಟ್ಟೆಯಲ್ಲಿ ಬಳಸಲಾಗುತ್ತದೆ.

ಥಾಲಿಯಲ್ಲಿ ಬಡಿಸಲಾದ ಖಾದ್ಯಗಳು ಪ್ರದೇಶದಿಂದ ಪ್ರದೇಶಕ್ಕೆ ಬದಲಾಗುತ್ತವೆ ಮತ್ತು ಇವನ್ನು ಸಾಮಾನ್ಯವಾಗಿ *ಕಟೋರಿ* ಎಂದು ಕರೆಯಲ್ಪಡುವ ಸಣ್ಣ ಬಟ್ಟಲುಗಳಲ್ಲಿ ಬಡಿಸಲಾಗುತ್ತದೆ. ಈ ಬಟ್ಟಲುಗಳನ್ನು ದುಂಡನೆಯ ತಟ್ಟೆಯ ಅಂಚಿನುದ್ದಕ್ಕೆ ಇಡಲಾಗುತ್ತದೆ. ಸಾಮಾನ್ಯವಾಗಿ ಬಡಿಸಲಾದ ಖಾದ್ಯಗಳಲ್ಲಿ ಅನ್ನ, ದಾಲ್, ಪಲ್ಯಗಳು, ರೋಟಿ, ಹಪ್ಪಳ, ಮೊಸರು, ಸಣ್ಣ ಪ್ರಮಾಣದಲ್ಲಿ ಚಟ್ನಿ ಅಥವಾ ಉಪ್ಪಿನ ಕಾಯಿ ಮತ್ತು ಪೂರ್ಣಗೊಳಿಸಲು ಒಂದು ಸಿಹಿ ಖಾದ್ಯ ಸೇರಿರುತ್ತವೆ. ಅನ್ನ ಅಥವಾ ರೋಟಿ ಮುಖ್ಯ ಖಾದ್ಯವಾಗಿದ್ದು ಇದನ್ನು ಥಾಲಿಯ ಮಧ್ಯದಲ್ಲಿ ಹಾಕಲಾಗುತ್ತದೆ, ಪಲ್ಯಗಳು, ತರಕಾರಿ ಕರಿಗಳು ಮತ್ತು ಇತರ ಖಾದ್ಯಗಳಂತಹ ಪಕ್ಕ ಖಾದ್ಯಗಳನ್ನು ದುಂಡಾಗಿ ಇಡಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಭಾರತೀಯ ಪಾಕಪದ್ಧತಿ
ನಿರ್ಧಾರಕ

thumb| ನಿರ್ಧಾರಕಗಳ ಸಂಕಲನ
**ನಿರ್ಧಾರಕ** (Determinant) ನಿರ್ದಿಷ್ಟ ಪ್ರಕಾರದ ಬೀಜಗಣಿತದ ಅಭಿವ್ಯಕ್ತಿ ಪ್ರಮಾಣದಲ್ಲಿ ಅಥವಾ ಘಟಕಗಳ ಸಂಖ್ಯೆಯನ್ನು ಬಳಸಲಾಗುತ್ತದೆ (ಪೂರ್ಣ) ವರ್ಗದ ಹೋದರು ಎಷ್ಟು (ವಾಸ್ತವವಾಗಿ ಬಹುಪದೀಯ ಇಂಚುಗಳು). ಈ ಪ್ರಮಾಣದ ಆಗಾಗ್ಗೆ ಅವರ ಒಂದು ಚದರ ಸಂರಚನಾ ಬರೆದ ಹಿಡಿದ ಲಂಬ ಸರಳ ರೇಖೆಗಳು ಎಳೆಯುವ ಇದೆ ಇವೆ, **ಎನ್** ಪದಾರ್ಥಗಳ **n ರ** ಸಲುವಾಗಿ ನಿರ್ಧಾರಕ (n ದರ್ಜೆ) ನಿರ್ಧಾರಕ ಎಂದು ಕರೆಯುತ್ತಾರೆ. 

ಮಾತೃಕೆ A ನ ನಿರ್ಧಾರಕವನ್ನು det(**A**), det&nbsp;**A**, ಅಥವಾ |**A**| ಎಂದು ಬರೆಯಲಾಗುತ್ತದೆ. ಮಾತೃಕೆಯ ಅಂಶಗಳನ್ನು ಸಂಪೂರ್ಣವಾಗಿ ಬರೆಯಲಾಗಿರುವಲ್ಲಿ, ಅನುಗುಣವಾದ ಶೃಂಗಗಳನ್ನು ದೊಡ್ಡ ಆವರಣಗಳು ಅಥವಾ ಪ್ಯಾರಾಂಟ್‌ಗಳ ಸ್ಥಳದಲ್ಲಿ ಎರಡು ಲಂಬ ರೇಖೆಗಳಿಂದ ಸುತ್ತುವರೆದಿರುತ್ತದೆ. ಉದಾಹರಣೆಗೆ, 

:  \begin{bmatrix}a&b&c\\d&e&f\\g&h&i\end{bmatrix} ಈ ಮಾತೃಕೆಯ ನಿರ್ಧಾರಕವನ್ನು ಹೀಗೆ ಬರೆಯಲಾಗುತ್ತದೆ: \begin{vmatrix} a & b & c\\d & e & f\\g & h & i \end{vmatrix} 

## ಇತಿಹಾಸ 
ನಿರ್ಧಾರಕಗಳ ಆವಿಷ್ಕಾರಕ **ಜಿ. ಡಬ್ಲ್ಯೂ. ಲೈವ್ನೈಸ್** ಅನ್ನು ಪರಿಗಣಿಸಲಾಗುತ್ತದೆ; ೧೬೯೩ ರಲ್ಲಿ ಜಪಾನಿನ ಗಣಿತಜ್ಞ **ಸೆಕಿ ಕೋವಾ** ಅವರು ಇದೇ ರೀತಿಯ ನಿಯಮವನ್ನು ಕಂಡುಹಿಡಿದರು. ಲೀಬ್ನಿಜ್ನ ಈ ಆವಿಷ್ಕಾರವು ಹೆಚ್ಚು ಪರಿಣಾಮ ಬೀರಲಿಲ್ಲ; **ಜಿ. ಕ್ರಾಮರ್** ೧೭೫೦ ರಲ್ಲಿ ಇದನ್ನು ಪುನಃ ಕಂಡುಹಿಡಿದನು ಮತ್ತು ತನ್ನ ಸಂಶೋಧನೆಯನ್ನೂ ಪ್ರಕಟಿಸಿದನು. ಸರಣಿಗಳ ಪ್ರಸ್ತುತ ಸಿಗ್ನಲಿಂಗ್ ವಿಧಾನದ ಆವಿಷ್ಕಾರ ಎ. ಕೆಲ್ಲಿ ಇದನ್ನು ಕ್ರಿ.ಶ ೧೮೪೧ ರಲ್ಲಿ ಮಾಡಿದರು. ಅನಂತ ಆದೇಶ ಕೋಷ್ಟಕಗಳ ಬಳಕೆ ಜಿ. ಡಬ್ಲ್ಯೂ. ಹಿಲ್ ಮಾಡಿದ್ದಾರೆ. 

## ಬಾಹ್ಯ ಲಿಂಕ್‌ಗಳು 
* ನಿರ್ಧಾರಕಗಳ ಕುರಿತು ಎಂಐಟಿ ರೇಖೀಯ ಬೀಜಗಣಿತ ಉಪನ್ಯಾಸ  
* "ಅಲ್ಗಾರಿದಮಿಕ್ ಬೀಜಗಣಿತದ ಮೂಲಭೂತ ತೊಂದರೆಗಳು" ನಿಂದ ಲೀನಿಯರ್ ಸಿಸ್ಟಮ್ಸ್ ಅಧ್ಯಾಯ, ಲೀಟರ್ ಸಿಸ್ಟಮ್ಸ್ ಕುರಿತಾದ ಚೀ ಯಾಪ್ ಅವರ ಅಧ್ಯಾಯವು ನಿರ್ಣಾಯಕ ಗಣನೆಯ ಅನುಷ್ಠಾನ ಅಂಶಗಳನ್ನು ವಿವರಿಸುತ್ತದೆ. 
* ಮಹಾಜನ್, ಮೀನಾ ಮತ್ತು ವಿ. ವಿನಯ್, "ಡಿಟರ್ಮಿನೆಂಟ್: ಕಾಂಬಿನೇಟೋರಿಕ್ಸ್, ಅಲ್ಗಾರಿದಮ್ಸ್ ಮತ್ತು ಕಾಂಪ್ಲೆಕ್ಸಿಟಿ", *ಚಿಕಾಗೊ ಜರ್ನಲ್ ಆಫ್ ಸೈದ್ಧಾಂತಿಕ ಕಂಪ್ಯೂಟರ್ ಸೈನ್ಸ್*, ವಿ. 1997 ಲೇಖನ 5 (1997). 
* ಆನ್‌ಲೈನ್ ಮ್ಯಾಟ್ರಿಕ್ಸ್ ಕ್ಯಾಲ್ಕುಲೇಟರ್ ಆನ್‌ಲೈನ್ ಮ್ಯಾಟ್ರಿಕ್ಸ್ ಕ್ಯಾಲ್ಕುಲೇಟರ್. 
* ರೇಖೀಯ ಬೀಜಗಣಿತ: ನಿರ್ಧಾರಕಗಳು.  ನೀವು ಆಯ್ಕೆ ಮಾಡಿದ ಲ್ಯಾಪ್‌ಲೇಸ್ ವಿಸ್ತರಣೆಯನ್ನು ಬಳಸಿಕೊಂಡು 6 ನೇ ಕ್ರಮಾಂಕದವರೆಗೆ ಮೆಟ್ರಿಕ್‌ಗಳ ನಿರ್ಧಾರಕಗಳನ್ನು ಲೆಕ್ಕಾಚಾರ ಮಾಡಿ.
ಉಂಧಿಯು

thumb

**ಉಂಧಿಯು** ಗುಜರಾತ್‍ನ ಒಂದು ಮಿಶ್ರ ತರಕಾರಿಗಳ ಖಾದ್ಯವಾಗಿದೆ ಮತ್ತು ಸೂರತ್‌ನ ಪ್ರಾದೇಶಿಕ ವಿಶೇಷತೆಯಾಗಿದೆ. ಈ ಖಾದ್ಯದ ಹೆಸರು ಗುಜರಾತಿ ಶಬ್ದ "ಉಂಧು"ದಿಮ್ದ ಬರುತ್ತದೆ ಮತ್ತು ಇದರರ್ಥ ತಲೆಕೆಳಗಾದ ಎಂದು. ಸಾಂಪ್ರದಾಯಿಕವಾಗಿ ಈ ಖಾದ್ಯವನ್ನು ಬುಡಮೇಲಾಗಿ ನೆಲದಡಿಯಿರುವ, "ಮಟ್ಲು" ಎಂದು ಕರೆಯಲ್ಪಡುವ ಮಣ್ಣಿನ ಮಡಕೆಗಳಲ್ಲಿ ಬೇಯಿಸಿ ತಯಾರಿಸಲಾಗುತ್ತದೆ. ಈ ಪಾತ್ರೆಗಳಿಗೆ ಬೆಂಕಿಯನ್ನು ಮೇಲಿನಿಂದ ಒದಗಿಸಲಾಗುತ್ತದೆ.

ಈ ಖಾದ್ಯಕ್ಕೆ ಬೇಕಾದ ತರಕಾರಿಗಳು ದಕ್ಷಿಣ ಗುಜರಾತ್‍ನ ಕರಾವಳಿಯಲ್ಲಿ ಲಭ್ಯವಿರುವಂಥವಾಗಿರುತ್ತವೆ. ಬಳಸಲಾದ ತರಕಾರಿಗಳಲ್ಲಿ ಹುರುಳಿಕಾಯಿ ಅಥವಾ ಎಳೆ ಬಟಾಣಿಗಳು (ಬೀಜಕೋಶ ಸಹಿತ), ಬಾಳೆಕಾಯಿ, ಸಣ್ಣ ಬದನೆಕಾಯಿಗಳು, ಮುಠಿಯಾ (ಮೆಂತ್ಯದ ಸೊಪ್ಪು ಮತ್ತು ಸಂಬಾರ ಪದಾರ್ಥಗಳನ್ನು ಸೇರಿಸಿದ ಕಡಲೆ ಹಿಟ್ಟು ಅಥವಾ *ಹಾಂಡ್ವಾ ನೊ ಲೋಟ್*‍ನಿಂದ ತಯಾರಿಸಲಾದ ಪನಿಯಾಣ, ಹಬೆಯಲ್ಲಿ ಬೇಯಿಸಲಾಗುತ್ತದೆ ಅಥವಾ ಕರಿಯಲಾಗುತ್ತದೆ), ಆಲೂಗಡ್ಡೆ, ಸುವರ್ಣ ಗೆಡ್ಡೆ ಸೇರಿವೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಗುರಮುಖಿ ಲಿಪಿ

**ಗುರಮುಖಿ ಲಿಪಿ** (ਗੁਰਮੁਖੀ ਲਿਪੀ) ಎಂಬುದು ಪಂಜಾಬಿ ಭಾಷೆಯನ್ನು ಬರೆಯುವ ಲಿಪಿ.

ಗುರುಮುಖಿ ಎಂದರೆ ಗುರುಗಳ ಮುಖದಿಂದ ಹೊರಹೊಮ್ಮುತ್ತದೆ. ಈ ಪದವು 'ವಾಣಿ'ಯ ಸಂಕೇತವಾಗಿರಬೇಕು, ಏಕೆಂದರೆ ಲಿಪಿಗೂ ಮುಖಕ್ಕೂ ಯಾವುದೇ ಸಂಬಂಧವಿಲ್ಲ. ಆದರೆ ಮಾತಿನಿಂದ ಚಲಿಸುವಾಗ, ಆ ಭಾಷೆಯ ಅಕ್ಷರಗಳಿಗೆ ಹೆಸರು ಕಠಿಣವಾಯಿತು. ಹೀಗಾಗಿ ಗುರುಗಳು ತಮ್ಮ ಪ್ರಭಾವದಿಂದ ಪಂಜಾಬ್‌ನಲ್ಲಿ ಭಾರತೀಯ ಲಿಪಿಯನ್ನು ಪರಿಚಯಿಸಿದರು. ಇಲ್ಲದಿದ್ದರೆ, ಸಿಂಧ್‌ನಂತೆಯೇ, ಪರ್ಷಿಯನ್ ಲಿಪಿಯೂ ಸಹ ಪಂಜಾಬ್‌ನಲ್ಲಿ ಪ್ರಚಲಿತದಲ್ಲಿತ್ತು ಮತ್ತು ಅದೇ ಆಗಿರಬಹುದು.

ಗುರಮುಖಿ ಲಿಪಿ 35 ಅಕ್ಷರಗಳನ್ನು ಒಳಗೊಂಡಿದೆ. ಮೊದಲ ಮೂರು ಅಕ್ಷರಗಳು ಸಂಪೂರ್ಣವಾಗಿ ವಿಶೇಷವಾದ ಕಾರಣ ಅವು ಸ್ವರ ಅಕ್ಷರಗಳ ಆಧಾರವಾಗಿವೆ. ಐರಾ ಹೊರತುಪಡಿಸಿ, ಮೊದಲ ಮೂರು ಅಕ್ಷರಗಳನ್ನು ಮಾತ್ರ ಬಳಸಲಾಗುವುದಿಲ್ಲ. ವಿವರವಾಗಿ ಅರ್ಥಮಾಡಿಕೊಳ್ಳಲು ಸ್ವರವನ್ನು ನೋಡಿ.

## ಗುರಮುಖಿ ಅಕ್ಷರಗಳು 
## ಇದನ್ನೂ ನೋಡಿ 
* ಹಿಂದಿ ಟು ಪಂಜಾಬಿ ಅನುವಾದಕ ಮತ್ತು ಸ್ಕ್ರಿಪ್ಟ್ ಪರಿವರ್ತಕ  
* ಗುರುಮುಖಿ ಲಿಪಿಯನ್ನು ದೇವನಾಗರಿ ಲಿಪಿ -01 ಆಗಿ ಪರಿವರ್ತಿಸುವ ಕಾರ್ಯಕ್ರಮ (ಡೌನ್‌ಲೋಡ್) 
* ಗುರುಮುಖಿ ಲಿಪಿಯನ್ನು ದೇವನಾಗರಿ ಸ್ಕ್ರಿಪ್ಟ್ -02 ಆಗಿ ಪರಿವರ್ತಿಸುವ ಕಾರ್ಯಕ್ರಮ (ಡೌನ್‌ಲೋಡ್) 
* ಗುರುಮುಖಿ ಲಿಪಿ  (ಹೊಂದಾಣಿಕೆಯ ಜಗತ್ತು) 
* ಹಿಂದಿ ಮತ್ತು ಪಂಜಾಬಿ ಭಾಷಾ ಲಿಪಿಗಳ ತುಲನಾತ್ಮಕ ಅಧ್ಯಯನ 

## ಬಾಹ್ಯ ಲಿಂಕ್‌ಗಳು
ಗುಜರಾತಿ ಲಿಪಿ

[right|thumb|408x408px| [ಮಹಾತ್ಮ ಗಾಂಧಿ|ಮಹಾತ್ಮಾ ಗಾಂಧಿಯವರ 'ಸತ್ಯದೊಂದಿಗೆ ನನ್ನ ಪ್ರಯೋಗಗಳು ' ಗುಜರಾತಿ ಲಿಪಿಯಲ್ಲಿರುವ ಪುಟ. ]]
ಗುಜರಾತಿ ಭಾಷೆ ಹಾಗೂ ಇತರ ಭಾಷೆಗಳನ್ನು ಬರೆಯಲು ಗುಜರಾತಿ ಲಿಪಿಯನ್ನು ಬಳಸಲಾಗುತ್ತದೆ.

## ಮೂಲ 
ಗುಜರಾತಿ ಲಿಪಿಯನ್ನು ನಾಗರಿ ಲಿಪಿಯಿಂದ ಪಡೆಯಲಾಗಿದೆ. ಗುಜರಾತಿ ಭಾಷೆಯಲ್ಲಿ ಬರೆಯಲು, ದೇವನಾಗರಿ ಲಿಪಿಯನ್ನು ಗುಜರಾತಿ ಲಿಪಿಯಾಗಿ ಪರಿವರ್ತಿಸಲಾಯಿತು. ಗುಜರಾತಿ ಭಾಷೆ ಮತ್ತು ಲಿಪಿ ಮೂರು ವಿಭಿನ್ನ ಹಂತಗಳಲ್ಲಿ ಅಭಿವೃದ್ಧಿಗೊಂಡಿದೆ - 10 ರಿಂದ 15 ನೇ ಶತಮಾನ, 15 ರಿಂದ 17 ನೇ ಶತಮಾನ ಮತ್ತು 17 ರಿಂದ 19 ನೇ ಶತಮಾನ. ಮೊದಲ ಹಂತದಲ್ಲಿ ಪ್ರಾಕೃತ, ಅಪಭ್ರಂಶ, ಪೈಶಾಚೀ, ಶೌರಸೇನಿ, ಅರ್ಧಮಾಗಧಿ ಮತ್ತು ಮಹಾರಾಷ್ಟ್ರೀ ಭಾಷಾ ಲಿಪಿಯನ್ನು ಬಳಸುತ್ತಿದ್ದರು. ಎರಡನೇ ಹಂತದಲ್ಲಿ, ಹಳೆಯ ಗುಜರಾತಿ ಲಿಪಿ ವ್ಯಾಪಕ ಬಳಕೆಯಲ್ಲಿದೆ. ಹಳೆಯ ಗುಜರಾತಿ ಲಿಪಿಯಲ್ಲಿ ತಿಳಿದಿರುವ ಅತ್ಯಂತ ಹಳೆಯ ದಾಖಲೆ 1591–92ರ ಆದಿ ಪರ್ವದ ಕೈಬರಹದ ಹಸ್ತಪ್ರತಿ. ಸ್ಕ್ರಿಪ್ಟ್ ಮೊದಲು 1797 ರ ಜಾಹೀರಾತಿನಲ್ಲಿ ಕಾಣಿಸಿಕೊಂಡಿತು. ಮೂರನೆಯ ಹಂತವು ಸುಲಭ ಮತ್ತು ವೇಗವಾಗಿ ಬರೆಯಲು ಅಭಿವೃದ್ಧಿಪಡಿಸಿದ ಸ್ಕ್ರಿಪ್ಟ್‌ನ ಅಭಿವೃದ್ಧಿಯಾಗಿದೆ. ಶಿರೋಖಾ ಬಳಕೆಯನ್ನು ಅದರಲ್ಲಿ ತಿರಸ್ಕರಿಸಲಾಯಿತು, ಇದು ದೇವನಾಗರಿಯಲ್ಲಿ ಕಂಡುಬರುತ್ತದೆ.

19 ನೇ ಶತಮಾನದವರೆಗೆ ಇದನ್ನು ಮುಖ್ಯವಾಗಿ ಅಕ್ಷರ ಬರೆಯುವಿಕೆ ಮತ್ತು ಲೆಕ್ಕಪತ್ರ ನಿರ್ವಹಣೆಗಾಗಿ ಬಳಸಲಾಗಿದ್ದರೆ, ದೇವನಾಗರಿ ಲಿಪಿಯನ್ನು ಸಾಹಿತ್ಯ ಮತ್ತು ಶೈಕ್ಷಣಿಕ ಬರವಣಿಗೆಗೆ ಬಳಸಲಾಗುತ್ತಿತ್ತು. ಇದನ್ನು ಶರಾಫಿ ಅಥವಾ ವಾಣಿಶಾಯಿ ಎಂದು ಕರೆಯಲಾಗುತ್ತಿತ್ತು. ಈ ಲಿಪಿಯು ಆಧುನಿಕ ಗುಜರಾತಿ ಲಿಪಿಗೆ ಆಧಾರವಾಯಿತು. ನಂತರ ಅದೇ ಲಿಪಿಯನ್ನು ಹಸ್ತಪ್ರತಿಗಳ ಲೇಖಕರು ಸಹ ಅಳವಡಿಸಿಕೊಂಡರು. ಜೈನ ಸಮುದಾಯವು ಧಾರ್ಮಿಕ ಗ್ರಂಥಗಳನ್ನು ನಕಲಿಸಲು ಈ ಲಿಪಿಯನ್ನು ಬಳಸುವುದನ್ನು ಪ್ರೋತ್ಸಾಹಿಸಿತು.

## ಸ್ವರಗಳು 
center|thumb|500x500px| ಗುಜರಾತಿ ಲಿಪಿಯ ಕ ಅಕ್ಷರದ ವಿವಿಧ ಕಾಗುಣಿತ

## ವ್ಯಂಜನಗಳು 
ವರ್ಗ:ಲಿಪಿಗಳು
ವರ್ಗ:ಭಾಷೆ
ಬಿ. ವಿ. ಕಕ್ಕಿಲಾಯ

**ಬಿ. ವಿ. ಕಕ್ಕಿಲಾಯ** ಸ್ವಾತಂತ್ರ್ಯ ಹೋರಾಟಗಾರ, ಭಾರತೀಯ  ರಾಜಕಾರಣಿಯಾಗಿದ್ದರು.
## ಹಿನ್ನಲೆ 
ಕಕ್ಕಿಲಾಯ ಕಾಸರಗೋಡಿನಲ್ಲಿ 1919ರ ಏಪ್ರಿಲ್  11ರಂದು  ಜನಿಸಿದರು  ತಂದೆ   ವಿಷ್ಣು ಕಕ್ಕಿಲ್ಲಾಯ ಮತ್ತು ಗಂಗಮ್ಮ. ಕಾಸರಗೋಡಿನಲ್ಲಿ ಪ್ರಾಥಮಿಕ ಶಿಕ್ಷಣ ಪಡೆದ  ನಂತರ, 1937ರಲ್ಲಿ ಮಂಗಳೂರಿನ ಸೈಂಟ್ ಅಲೋಶಿಯಸ್ ಕಾಲೇಜಿನಿಂದ  ರಸಾಯನಶಾಸ್ತ್ರದಲ್ಲಿ ಪದವಿ ಶಿಕ್ಷಣ ಪಡೆದರು.

## ರಾಜಕೀಯ 
*ಬ್ರಿಟಿಷರ ವಿರುದ್ಧ ವಿದ್ಯಾರ್ಥಿ ಚಳವಳಿಯಲ್ಲಿ ಸಕ್ರಿಯರಾಗಿದ್ದ ಅವರು ಕಮ್ಯುನಿಸ್ಟ್ ಸಿದ್ಧಾಂತದ ಆಲ್ ಇಂಡಿಯಾ ಸ್ಟೂಡೆಂಟ್ಸ್ ಫೆಡರೇಶನ್ ಸೇರಿದರು
*1942ರಲ್ಲಿ ಬ್ರಿಟಿಷರ ವಿರುದ್ಧ ಕ್ವಿಟ್ ಇಂಡಿ ಚಳವಳಿಯಲ್ಲಿ ಸಕ್ರಿಯವಾಗಿ ಭಾಗವಹಿಸಿದ್ದ ಅವರನ್ನು ಬಂಧಿಸಲಾಗಿತ್ತು.   
*ಮದ್ರಾಸ್ ಅಸೆಂಬ್ಲಿಯಿಂದ ಸಿಪಿಐ ಪಕ್ಷ ಕಕ್ಕಿಲ್ಲಾ ಅವರನ್ನು ರಾಜ್ಯಸಭೆಗೆ ಸದಸ್ಯರಾಗಿ ಆಯ್ಕೆಮಾಡಿತ್ತು.
*ಕರ್ನಾಟಕದ ಏಕೀಕರಣದ ಹೋರಾಟದಲ್ಲಿ  ಕಕ್ಕಿಲಾಯ ಸಕ್ರಿಯರಾಗಿದ್ದರು 
*1972ರಲ್ಲಿ ವಿಧಾನಸಭೆಗೆ   ಬಂಟ್ವಾಳದಿಂದ  ಆಯ್ಕೆ 
*1978ರಲ್ಲಿ  ವಿಧಾನಸಭೆಗೆ ವಿಟ್ಲದಿಂದ  ಆಯ್ಕೆ
*ಡಿ ದೇವರಾಜ್ ಅರಸ್  ಅಧಿಕಾರ ಅವಧಿಯಲ್ಲಿ  ಭೂಸುಧಾರಣೆ ಕಾಯಿದೆ ಸಮಿತಿಯ ಸದಸ್ಯರಾಗಿದ್ದರು

## ಬರವಣಿಗೆ 
*ಅವರ  ಆತ್ಮ ಚರಿತ್ರೆ ‘ಬರೆಯದ ದಿನಚರಿಯ ಮರೆಯದ ಪುಟಗಳು
*ಕಾರ್ಲ್‌ಮಾರ್ಕ್ಸ್ ಬದುಕು ಬರಹ  
*ಕಮ್ಯುನಿಸಂ
*ಇರವು ಮತ್ತು ಅರಿವು
*ಬರೆಯದ ದಿನಚರಿಯ ಮರೆಯದ ಪುಟಗಳು
*ಫ್ರೆಡರಿಕ್ ಏಂಜಲ್ಸ್

## ಪ್ರಶಸ್ತಿ 
*ಕರ್ನಾಟಕ ಸುವರ್ಣ ಏಕೀಕರಣ ಪ್ರಶಸ್ತಿ, 
*ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ, 
*ನೀರ್ಪಾಜೆ ಭೀಮ ಭಟ್ ಪ್ರಶಸ್ತಿ, 
*ಕರ್ನಾಟಕ ತುಳು ಅಕಾಡೆಮಿ ಪ್ರಶಸ್ತಿ
## ಉಲ್ಲೇಖಗಳು 
ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ಸೋಸ್ಯೊ

**ಸೋಸ್ಯೊ** ಭಾರತದ ಒಂದು ಅನಿಲಗೂಡಿಸಿದ ಪಾನೀಯವಾಗಿದ್ದು (ಏರೇಟಡ್ ಡ್ರಿಂಕ್) ಮುಖ್ಯವಾಗಿ ಭಾರತದ ಪಶ್ಚಿಮ ಮತ್ತು ಉತ್ತರದ ರಾಜ್ಯಗಳಾದ ಗುಜರಾತ್, ಮಹಾರಾಷ್ಟ್ರ, ರಾಜಸ್ಥಾನ, ಉತ್ತರ ಪ್ರದೇಶ ಮತ್ತು ಮಧ್ಯ ಪ್ರದೇಶಗಳಲ್ಲಿ ಉತ್ಪಾದಿತವಾಗಿ ಮಾರಾಟವಾಗುತ್ತದೆ. ಇದು ಸೂರತ್‍ನಲ್ಲಿ ನೆಲೆಗೊಂಡಿದೆ.

ಸೋಸ್ಯೊ ಭಾರತದ ಸ್ವಾತಂತ್ರ್ಯ ಹೋರಾಟದ *ಸ್ವದೇಶಿ* ಚಳುವಳಿಯ ಉತ್ಪನ್ನವಾಗಿದೆ. ಮೋಹ್ಸೀನ್ ಹಜೂರಿ ಸೋಸ್ಯೊವನ್ನು ೧೯೨೭ರಲ್ಲಿ ಯುಕೆಯ ಪಾನೀಯವಾದ *ವಿಮ್ಟೊ*ಗೆ ಭಾರತೀಯ ಪರ್ಯಾಯವಾಗಿ ಪರಿಚಯಿಸಿದರು.

ಸೋಸ್ಯೊ ದ್ರಾಕ್ಷಿ ಮತ್ತು ಸೇಬಿನ ರಸ ಜೊತೆಗೆ ಜರ್ಮನಿ ಹಾಗೂ ಇಟಲಿಯಿಂದ ಆಮದು ಮಾಡಿಕೊಳ್ಳಲಾದ ಕೆಲವು ಘಟಕಾಂಶಗಳಿರುವ ಮಿಶ್ರಣವಾಗಿರುತ್ತದೆ.

ಪ್ರತಿ ವರ್ಷ ೫೦ ದಶಲಕ್ಷ ಸೋಸ್ಯೊ ಬಾಟಲಿಗಳನ್ನು ಸೇವಿಸಲಾಗುತ್ತದೆ, ಮುಖ್ಯವಾಗಿ ಸೂರತ್ ಮತ್ತು ಬಾಟ್ಲಿಂಗ್ ಕಾರ್ಖಾನೆಗಳಿರುವ ಗುಜರಾತ್ ಹಾಗೂ ಮಹಾರಾಷ್ಟ್ರದ ಭಾಗಗಳಲ್ಲಿ.
ಚಿತ್ರ:Sosyo Bottle.jpg|ಸೋಸ್ಯೊ ಬಾಟಲಿ

## ಉಲ್ಲೇಖಗಳು 
ವರ್ಗ:ಪಾನೀಯಗಳು
ಕಬ್ಬಿನ ರಸ

thumb|ಕಬ್ಬಿನ ರಸ
thumb|ಕಬ್ಬಿನ ರಸವನ್ನು ತೆಗೆಯಲು ಬಳಸಲಾಗುವ ಯಂತ್ರ
'ಕಬ್ಬಿನ ರಸವು (**ಕಬ್ಬಿನ ಹಾಲು**) ಹಿಸುಕಲಾದ ಕಬ್ಬಿನಿಂದ ತೆಗೆಯಲಾದ ದ್ರವ. ಇದನ್ನು ಅನೇಕ ಸ್ಥಳಗಳಲ್ಲಿ ಪಾನೀಯವಾಗಿ ಸೇವಿಸಲಾಗುತ್ತದೆ, ವಿಶೇಷವಾಗಿ ಕಬ್ಬನ್ನು ವಾಣಿಜ್ಯಿಕವಾಗಿ ಬೆಳೆಯುವ ಸ್ಥಳಗಳಲ್ಲಿ, ಉದಾಹರಣೆಗೆ, ಆಗ್ನೇಯ ಏಷ್ಯಾ, ಭಾರತೀಯ ಉಪಖಂಡ, ಉತ್ತರ ಆಫ್ರಿಕಾ ಮತ್ತು ಲ್ಯಾಟಿನ್ ಅಮೇರಿಕಾ.

ಸಿಪ್ಪೆ ತೆಗೆದಕಬ್ಬನ್ನು ಯಂತ್ರದಲ್ಲಿ ಜಜ್ಜಿ ಕಬ್ಬಿನ ರಸವನ್ನು ಪಡೆಯಲಾಗುತ್ತದೆ ಮತ್ತು ಇದು ರಮ್‍ನ ಮುಖ್ಯ ಪೂರ್ವಗಾಮಿಗಳಲ್ಲಿ ಒಂದಾಗಿದೆ.

ಬೀದಿ ಮಾರಾಟಗಾರರು ಭಾರತದಾದ್ಯಂತ ಕಬ್ಬಿನ ರಸವನ್ನು ಮಾರಾಟ ಮಾಡುತ್ತಾರೆ. ಇವರು ಕಬ್ಬನ್ನು ಒಂದು ಯಂತ್ರದಲ್ಲಿ ಹಾಕಿದಾಗ ಅದು ಕಬ್ಬನ್ನು ಜಜ್ಜಿ ಕಬ್ಬಿನ ರಸವನ್ನು ಹೊರತೆಗೆಯುತ್ತದೆ. ಕಬ್ಬಿನ ರಸಕ್ಕೆ ಸಾಮಾನ್ಯವಾಗಿ ಸ್ವಲ್ಪ ನಿಂಬೆ ರಸ ಮತ್ತು/ಅಥವಾ ಶುಂಠಿ ರಸವನ್ನು ಸೇರಿಸಿ ನೀಡಲಾಗುತ್ತದೆ.

ಪಾಕಿಸ್ತಾನ ಸರ್ಕಾರವು ಕಬ್ಬಿನ ರಸವನ್ನು ದೇಶದ ರಾಷ್ಟ್ರಪಾನೀಯವೆಂದು ಘೋಷಿಸಿದೆ.

## ಉಲ್ಲೇಖಗಳು 
ವರ್ಗ:ಪಾನೀಯಗಳು
ರಾಷ್ಟ್ರೀಯ ಶಿಕ್ಷಣ ಸಂಶೋಧನೆ ಮತ್ತು ತರಬೇತಿ ಪರಿಷತ್ತು

**ರಾಷ್ಟ್ರೀಯ ಶಿಕ್ಷಣ ಸಂಶೋಧನೆ ಮತ್ತು ತರಬೇತಿ ಪರಿಷತ್ತು** ( ಇಂಗ್ಲೀಷ್ : **N**ational **C**ouncil of **E**ducational **R**esearch and **T**raining - **NCERT**  ) ಶಾಲಾ ಶಿಕ್ಷಣಕ್ಕೆ ಸಂಬಂಧಿಸಿದ ವಿಷಯಗಳ ಬಗ್ಗೆ ಕೇಂದ್ರ ಸರ್ಕಾರ ಮತ್ತು ಪ್ರಾಂತೀಯ ಸರ್ಕಾರಗಳಿಗೆ ಸಲಹೆ ನೀಡುವ ಉದ್ದೇಶದಿಂದ ಭಾರತ ಸರ್ಕಾರ ಸ್ಥಾಪಿಸಿದ ಸಂಸ್ಥೆ. ಈ ಮಂಡಳಿ ಭಾರತದಲ್ಲಿನ ಶಾಲಾ ಶಿಕ್ಷಣಕ್ಕೆ ಸಂಬಂಧಿಸಿದ ಎಲ್ಲಾ ನೀತಿಗಳ ಮೇಲೆ ಕಾರ್ಯನಿರ್ವಹಿಸುತ್ತದೆ.  ಇದರ ಮುಖ್ಯ ಕಾರ್ಯವೆಂದರೆ ಶಿಕ್ಷಣ ಮತ್ತು ಸಮಾಜ ಕಲ್ಯಾಣ ಸಚಿವಾಲಯಕ್ಕೆ, ವಿಶೇಷವಾಗಿ ಶಾಲಾ ಶಿಕ್ಷಣಕ್ಕೆ ಸಂಬಂಧಿಸಿದಂತೆ ಮತ್ತು ನೀತಿ ನಿರೂಪಣೆಗೆ ಸಹಾಯ ಮಾಡುವುದು. ಇದಲ್ಲದೆ, ಎನ್‌ಸಿಇಆರ್‌ಟಿಯ ಇತರ ಕಾರ್ಯಗಳು ಇಡೀ ಶಿಕ್ಷಣ ಕ್ಷೇತ್ರದಲ್ಲಿ ಸಂಶೋಧನೆಗಳನ್ನು ಬೆಂಬಲಿಸುವುದು ಮತ್ತು ಪ್ರೋತ್ಸಾಹಿಸುವುದು, ಉನ್ನತ ಶಿಕ್ಷಣದಲ್ಲಿ ತರಬೇತಿಯನ್ನು ಬೆಂಬಲಿಸುವುದು, ಶಾಲೆಗಳಲ್ಲಿ ಶಿಕ್ಷಣ ವ್ಯವಸ್ಥೆಯಲ್ಲಿ ಬದಲಾವಣೆಗಳು ಮತ್ತು ಅಭಿವೃದ್ಧಿಯನ್ನು ಜಾರಿಗೆ ತರುವುದು, ಶಾಲಾ ಶಿಕ್ಷಣವನ್ನು ರಾಜ್ಯ ಸರ್ಕಾರಗಳು ಮತ್ತು ಇತರ ಶಿಕ್ಷಣ ಸಂಸ್ಥೆಗಳಿಗೆ ನೀಡುವುದು. ಸಂಬಂಧಿತ ಸಲಹೆ ಇತ್ಯಾದಿಗಳನ್ನು ನೀಡಲು ಮತ್ತು ಅವರ ಕೆಲಸಕ್ಕಾಗಿ ಪ್ರಕಟಣೆ ಸಾಮಗ್ರಿಗಳು ಮತ್ತು ಇತರ ವಸ್ತುಗಳನ್ನು ಉತ್ತೇಜಿಸಲು ಕೆಲಸ ಮಾಡುತ್ತದೆ.  ಅಂತೆಯೇ, ಎನ್‌ಸಿಇಆರ್‌ಟಿಯು ಭಾರತದಲ್ಲಿ ಶಿಕ್ಷಣಕ್ಕೆ ಸಂಬಂಧಿಸಿದ ಪ್ರತಿಯೊಂದು ರೀತಿಯ ಕೆಲಸಗಳಲ್ಲೂ ಅಸ್ತಿತ್ವವನ್ನು ಹೊಂದಿದೆ. 

ಹಲವಾರು ಇತರ ಶಿಕ್ಷಣ ಸಂಸ್ಥೆಗಳು ಎನ್‌ಸಿಇಆರ್‌ಟಿ ಪಾಲುದಾರರಾಗಿ ಕಾರ್ಯನಿರ್ವಹಿಸುತ್ತಿವೆ , ಅವುಗಳಲ್ಲಿ ಪ್ರಮುಖವಾದವು: 

# ರಾಷ್ಟ್ರೀಯ ಶಿಕ್ಷಣ ಸಂಸ್ಥೆ, ನವದೆಹಲಿ 
# ಸೆಂಟ್ರಲ್ ಇನ್ಸ್ಟಿಟ್ಯೂಟ್ ಆಫ್ ಎಜುಕೇಶನ್ ಟೆಕ್ನಾಲಜಿ, ನವದೆಹಲಿ 
# ಪಂ. ಸುಂದರಲಾಲ್ ಶರ್ಮ ಸೆಂಟ್ರಲ್ ಇನ್ಸ್ಟಿಟ್ಯೂಟ್ ಆಫ್ ವೊಕೇಶನಲ್ ಎಜುಕೇಶನ್, ಭೋಪಾಲ್ 
# ಪ್ರಾದೇಶಿಕ ಶಿಕ್ಷಣ ಸಂಸ್ಥೆ, ಅಜ್ಮೀರ್ 
# ಪ್ರಾದೇಶಿಕ ಶಿಕ್ಷಣ ಸಂಸ್ಥೆ, ಭೋಪಾಲ್ 
# ಪ್ರಾದೇಶಿಕ ಶಿಕ್ಷಣ ಸಂಸ್ಥೆ, ಭುವನೇಶ್ವರ 
# ಪ್ರಾದೇಶಿಕ ಶಿಕ್ಷಣ ಸಂಸ್ಥೆ, ಮೈಸೂರು 
# ಈಶಾನ್ಯ ಪ್ರಾದೇಶಿಕ ಶಿಕ್ಷಣ ಸಂಸ್ಥೆ, ಶಿಲ್ಲಾಂಗ್ 

ಇವುಗಳಲ್ಲದೆ ಮಹಿಳಾ ಶಿಕ್ಷಣ ಕ್ಷೇತ್ರದಲ್ಲಿ ಕಾರ್ಯನಿರ್ವಹಿಸುತ್ತಿರುವ ಮಹಿಳಾ ಶಿಕ್ಷಣ ಇಲಾಖೆ (ಮಹಿಳಾ ಅಧ್ಯಯನ ಇಲಾಖೆ). ಈ ದಿಕ್ಕಿನಲ್ಲಿ, ಈ ಸಂಸ್ಥೆ ನೀತಿ ಬದಲಾವಣೆಗಳು ಮತ್ತು ಸಲಹೆಗಳನ್ನು ವಿನಿಮಯ ಮಾಡಿಕೊಳ್ಳುತ್ತದೆ. ಈ ಇಲಾಖೆ ಕಳೆದ ಎರಡು ದಶಕಗಳಲ್ಲಿ ಕೇಂದ್ರ ಮತ್ತು ರಾಜ್ಯಗಳ ಸಹಯೋಗದೊಂದಿಗೆ ಮಹಿಳಾ ಶಿಕ್ಷಣ ಕ್ಷೇತ್ರದಲ್ಲಿಯೂ ಕಾರ್ಯನಿರ್ವಹಿಸುತ್ತಿದೆ. ಇವುಗಳಲ್ಲದೆ, ಅನೇಕ ಸರ್ಕಾರೇತರ ಸಂಸ್ಥೆಗಳು (ಎನ್‌ಜಿಒಗಳು) ಎನ್‌ಸಿಇಆರ್‌ಟಿಯ ಸಹಯೋಗದೊಂದಿಗೆ ಶಿಕ್ಷಣ ಕ್ಷೇತ್ರದಲ್ಲಿಯೂ ಕಾರ್ಯನಿರ್ವಹಿಸುತ್ತಿವೆ. ಈ ಎನ್‌ಜಿಒಗಳು ದೇಶದ ದೂರದ ಭಾಗಗಳಲ್ಲಿ ಕಾರ್ಯನಿರ್ವಹಿಸುತ್ತಿವೆ ಮತ್ತು ಶಿಕ್ಷಣ ಕ್ಷೇತ್ರದಲ್ಲಿ ಅನೇಕ ಕಾರ್ಯಗಳನ್ನು ಮಾಡಿವೆ ಮತ್ತು ಮಾಡುತ್ತಿವೆ.  

ಎನ್‌ಸಿಇಆರ್‌ಟಿಯ ಪ್ರಸ್ತುತ ನಿರ್ದೇಶಕರು ಶಿಕ್ಷಣ ತಜ್ಞ ಡಾ.ಹೃಷಿಕೇಶ ಸೇನಾಪತಿ. ಇದುವರೆಗೆ ಅವರ ಅಧಿಕಾರಾವಧಿಯಲ್ಲಿ, ಪ್ರಾಥಮಿಕ, ಪ್ರೌಢ ಮತ್ತು ಉನ್ನತ ಶಿಕ್ಷಣದಲ್ಲಿ ಸಮಗ್ರ ಸುಧಾರಣೆಗಳನ್ನು ತರಲು ಎನ್‌ಸಿಇಆರ್‌ಟಿ ಹಲವಾರು ಬದಲಾವಣೆಗಳನ್ನು ಮಾಡಿದೆ.

## ಉಲ್ಲೇಖಗಳು 
## ಬಾಹ್ಯ ಲಿಂಕ್‌ಗಳು 
* ಎನ್‌ಸಿಇಆರ್‌ಟಿ ವೆಬ್‌ಸೈಟ್ 
* ಎನ್‌ಸಿಇಆರ್‌ಟಿ ಆನ್‌ಲೈನ್ ಪಠ್ಯಪುಸ್ತಕಗಳು (ವಾಕ್ಮನ್-ಚಾಣಕ್ಯ 905 ಸಾಮಾನ್ಯ ಫಾಂಟ್‌ನಲ್ಲಿ) 
* ಎಲ್ಲಾ ಎನ್‌ಸಿಇಆರ್‌ಟಿ ಪುಸ್ತಕಗಳು 

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ದೊಡ್ಡ ಗಣೇಶ್

**ದೊಡ್ಡನರಸಯ್ಯ ಗಣೇಶ್**  (ಜನನ 30 ಜೂನ್ 1973) ಒಬ್ಬ ಮಾಜಿ ಭಾರತೀಯ ಕ್ರಿಕೆಟಿಗ,ಕರ್ನಾಟಕ ರಣಜಿ ತಂಡದ ಪರವಾಗಿ  ಮತ್ತು ಭಾರತ ತಂಡದ ಪರವಾಗಿ 1997 ರಲ್ಲಿ 4 ಟೆಸ್ಟ್ ಮತ್ತು ಒಂದು ಏಕದಿನ ಪಂದ್ಯಗಳಲ್ಲಿ ಆಡಿದ್ದಾರೆ. ಅವರು ಬಲಗೈ ಸೀಮ್ ಬೌಲರ್ ಮತ್ತು ಉಪಯುಕ್ತ ಕೆಳ ಕ್ರಮಾಂಕದ ಬ್ಯಾಟ್ಸ್‌ಮನ್ ಆಗಿದ್ದರು.

ಗಣೇಶ್ ತಮ್ಮ ಸೀಮಿತ ಟೆಸ್ಟ್ ಕ್ರಿಕೆಟ್  ನಲ್ಲಿ  57.40 ಸರಾಸರಿಯಲ್ಲಿ ಐದು ವಿಕೆಟ್ ಪಡೆದಿದ್ದಾರೆ. ಪ್ರಥಮ ದರ್ಜೆ ಕ್ರಿಕೆಟ್‌ನಲ್ಲಿ, 104 ಪಂದ್ಯಗಳಿಂದ 365 ವಿಕೆಟ್‌ಗಳನ್ನು ಪಡೆದರು,.ಪ್ರಸ್ತುತ ಅವರು ಭಾರತೀಯ ಕ್ರಿಕೆಟ್ ತಂಡದ ಮುಖ್ಯ ಕೋಚ್ ಹುದ್ದೆಗೆ ಅರ್ಜಿ ಸಲ್ಲಿಸಿದ್ದು ಸಂದರ್ಶನಕ್ಕಾಗಿ ಕಾಯುತ್ತಿದ್ದಾರೆ.

## ಆರಂಭಿಕ ವೃತ್ತಿಜೀವನ
ದೋಡ್ಡ  ಗಣೇಶ್ ವಿಕೆಟ್ ಕೀಪರ್ ಮತ್ತು ಆರಂಭಿಕ ಬ್ಯಾಟ್ಸ್‌ಮನ್ ಆಗಿ  ಪ್ರಾರಂಭಿಸಿದರು. ಗುಂಡಪ್ಪ ವಿಶ್ವನಾಥ್ ಇವರ ಬೌಲಿಂಗ್ ಪ್ರತಿಭೆಯನ್ನು ಗುರುತಿಸಿ   ಚಿಕ್ನಾ ಕ್ಲಬ್‌ಗೆ ಸೇರಿಸಿಕೊಂಡರು.ಅವಕಾಶಗಳ ಕೊರತೆಯಿಂದ ನಿರಾಶೆಗೊಂಡ ಅವರು ಎ.ವಿ.ಜಯಪ್ರಕಾಶ್ ಅವರ ತರಬೇತಿ ಶಿಬಿರಕ್ಕೆ ಸ್ಥಳಾಂತರಗೊಂಡರು, ಅಲ್ಲಿ ಅವರು ಬೌಲರ್ ಆಗಿ ತರಬೇತಿ ಹೊಂದಿದರು ಮತ್ತು ಕರ್ನಾಟಕ ತಂಡಕ್ಕೆ ಅಯ್ಕೆಯಾದರು.

## ದೇಶೀಯ ವೃತ್ತಿ
1990 ರ ದಶಕವು ಕರ್ನಾಟಕ ಕ್ರಿಕೆಟ್‌ಗೆ ಸುವರ್ಣ ಯುಗವಾಗಿತ್ತು. ಜವಾಗಲ್ ಶ್ರೀನಾಥ್, ವೆಂಕಟೇಶ್ ಪ್ರಸಾದ್, ಅನಿಲ್ ಕುಂಬ್ಳೆ ಮತ್ತು ಸುನಿಲ್ ಜೋಶಿ ಅವರ ಉಪಸ್ಥಿತಿಯಿಂದಾಗಿ ಗಣೇಶ್ ತಮ್ಮ ಪ್ರತಿಭೆಯನ್ನು   ಪ್ರದರ್ಶಿಸಲು  ಸೀಮಿತ ಅವಕಾಶಗಳು ಹೊಂದಿದ್ದರು.

1994-95ರ ಪಾದಾರ್ಪಣೆ ಮಾಡಿದರೂ ಗಣೇಶರಿಗೆ ಕರ್ನಾಟಕ ತಂಡದಲ್ಲಿ ಶಾಶ್ವತ ಸ್ಥಾನ ಸಿಗಲಿಲ್ಲ. ವಿನಮ್ರ ಹಿನ್ನೆಲೆಯಿಂದ ಬಂದ ಅವರು, ಸಹ ಆಟಗಾರರು ಮತ್ತು ಹಿತೈಷಿಗಳು ಸಹಾಯ ಮಾಡಿದರು.1996-97ರಲ್ಲಿ ಇರಾನಿ ಟ್ರೋಫಿಯಲ್ಲಿ ಅವರು ವಿ.ವಿ.ಎಸ್. ಲಕ್ಷ್ಮಣ್ ಮತ್ತು ನವಜೋತ್ ಸಿಂಗ್ ಸಿಧು ಸೇರಿದಂತೆ 11 ವಿಕೆಟ್ಗಳನ್ನು ಪಡೆದರು, ಈ ಪ್ರದರ್ಶನದ ನಂತರ ಅವರನ್ನು ಭಾರತೀಯ ಕ್ರಿಕೆಟ್ ತಂಡದ ದಕ್ಷಿಣ ಆಫ್ರಿಕಾ ಪ್ರವಾಸಕ್ಕೆ ಆಯ್ಕೆ ಮಾಡಲಾಯಿತು.

## ಅಂತರರಾಷ್ಟ್ರೀಯ ವೃತ್ತಿಜೀವನ
ಕೇಪ್ ಟೌನ್ನಲ್ಲಿ ದಕ್ಷಿಣ ಆಫ್ರಿಕಾ ವಿರುದ್ಧದ 2 ನೇ ಟೆಸ್ಟ್ ಪಂದ್ಯದಲ್ಲಿ ಗಣೇಶ್ ಅಂತರರಾಷ್ಟ್ರೀಯ ಪಂದ್ಯಕ್ಕೆ ಪಾದಾರ್ಪಣೆ ಮಾಡಿದರು. ಮೊದಲ ಇನ್ನಿಂಗ್ಸ್‌ನಲ್ಲಿ ಯಾವುದೇ ಯಶಸ್ಸನ್ನು ಗಳಿಸದೆ 24 ಓವರ್‌ಗಳನ್ನು ಎಸೆದರು.ಎರಡನೇ ಇನ್ನಿಂಗ್ಸ್‌ನಲ್ಲಿ ಗ್ಯಾರಿ ಕರ್ಸ್ಟನ್ ಕಾಲಿಗೆ ವಿಕೆಟ್‌ಗೆ ಸಿಲುಕಿದಾಗ ಅವರು ತಮ್ಮ ಮೊದಲ ಟೆಸ್ಟ್ ವಿಕೆಟ್ ಪಡೆದರು. ಈ ಪಂದ್ಯದಲ್ಲಿ ಭಾರತ ಭಾರಿ ಸೋಲನ್ನು ಅನುಭವಿಸಿತು. ಜೋಹಾನ್ಸ್‌ಬರ್ಗ್‌ನಲ್ಲಿ ಮುಂದಿನ ಟೆಸ್ಟ್‌ಗೆ ಅವರು ತಮ್ಮ ಸ್ಥಾನವನ್ನು ಉಳಿಸಿಕೊಂಡರು. ಅವರು ಕೇವಲ 9 ಓವರ್‌ಗಳನ್ನು ಬೌಲ್ ಮಾಡಿದರು, ಏಕೆಂದರೆ ದಕ್ಷಿಣ ಆಫ್ರಿಕಾ ಡ್ರಾ ಸಾಧಿಸಿತು.

ಅದ್ಭುತ ಪ್ರವಾಸವನ್ನು ಹೊಂದಿರದಿದ್ದರೂ, 1997 ರಲ್ಲಿ ಅವರನ್ನು ವೆಸ್ಟ್ ಇಂಡೀಸ್ ಪ್ರವಾಸಕ್ಕೆ ಆಯ್ಕೆ ಮಾಡಲಾಯಿತು. ಬಾರ್ಬಡೋಸ್‌ನಲ್ಲಿ ನಡೆದ 3 ನೇ ಟೆಸ್ಟ್ ನಲ್ಲಿ, ಅವರು ಎರಡೂ ಇನ್ನಿಂಗ್ಸ್‌ಗಳಲ್ಲಿ ಕಾರ್ಲ್ ಹೂಪರ್ ಸೇರಿದಂತೆ 4 ವಿಕೆಟ್‌ಗಳನ್ನು ಪಡೆದರು. ಬೆನ್ನಟ್ಟಲು ಕೇವಲ 120 ರನ್ ಗಳಿಸಿದ್ದರೂ, ಭಾರತ 2 ನೇ ಇನ್ನಿಂಗ್ಸ್‌ನಲ್ಲಿ ಎಡವಿ 81 ರನ್‌ಗಳಿಗೆ ಆಲೌಟ್ ಆಯಿತು.ಗಯಾನಾದಲ್ಲಿ ಗಣೇಶ್ ಇನ್ನೂ ಒಂದು ಮಳೆ ಪೀಡಿತ ಟೆಸ್ಟ್ ಆಡಿದ್ದಾರೆ.

## ನಂತರದ ವೃತ್ತಿಜೀವನ
ಗಣೇಶ್ ಕರ್ನಾಟಕ ತಂಡಕ್ಕೆ ಮರಳಿದರು ಮತ್ತು ತಂಡದ  ಬೌಲರ್ ಆಗಿ ಮುಂದುವರೆದರು. 1994-95 ರಿಂದ 2005-06ರವರೆಗಿನ ಸುದೀರ್ಘ ವೃತ್ತಿಜೀವನದಲ್ಲಿ ಅವರು 365 ವಿಕೆಟ್ ಪಡೆದರು. ಅವರ ಅತ್ಯುತ್ತಮ ಬೌಲಿಂಗ್ ಅಂಕಿಅಂಶಗಳು 2002-03ರಲ್ಲಿ ಹರಿಯಾಣ ವಿರುದ್ಧ 36 ಕ್ಕೆ 7 (ಪಂದ್ಯದಲ್ಲಿ 89 ಕ್ಕೆ 12).  2002-03ರಲ್ಲಿ ಅವರು 41.23 ರ ಸರಾಸರಿಯಲ್ಲಿ 536 ರನ್ ಗಳಿಸಿದರು, ಅವರ ಏಕೈಕ ಶತಕ, ವಿದರ್ಭ ವಿರುದ್ಧ 119 ರನ್.

## ಕ್ರಿಕೆಟ್ ನಂತರ
ದೋಡ ಗಣೇಶ್ ಅವರು ರಾಜಕೀಯದಲ್ಲಿ ಆಸಕ್ತಿ ವ್ಯಕ್ತಪಡಿಸಿ   ಭಾರತದ ಮಾಜಿ ಪ್ರಧಾನಿ ಹೆಚ್. ಡಿ. ದೇವೇಗೌಡ ನೇತೃತ್ವದ ಜನತಾದಳ (ಜಾತ್ಯತೀತ) ಗೆ ಸೇರಿದರು. 
ಅವರು 2012-13ರಲ್ಲಿ ಗೋವಾದ ತರಬೇತುದಾರ ಸ್ಥಾನವನ್ನು ವಹಿಸಿಕೊಂಡರು.

ಅಕ್ಟೋಬರ್ 2016 ರಲ್ಲಿ, ಅವರು ಬಿಗ್‌ಬಾಸ್ ಕನ್ನಡ - 4 ರಲ್ಲಿ ಸ್ಪರ್ಧಿಯಾಗಿ ಭಾಗವಹಿಸಿದರು ಮತ್ತು 2 ವಾರಗಳ ಕಾಲ  ಬಿಗ್ ಬಾಸ್  ಮನೆಯಲ್ಲಿದ್ದರು.

## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ
ಪುಟ್ಟು

thumb

**ಪುಟ್ಟು** ದಕ್ಷಿಣ ಭಾರತದ ರಾಜ್ಯಗಳಲ್ಲಿ, ಮುಖ್ಯವಾಗಿ ಕೇರಳದಲ್ಲಿ, ಮತ್ತು ತಮಿಳುನಾಡು ಹಾಗೂ ಕರ್ನಾಟಕದ ಭಾಗಗಳಲ್ಲಿ, ಜೊತೆಗೆ ಶ್ರೀಲಂಕಾದಲ್ಲಿಯೂ ತಿನ್ನಲ್ಪಡುವ ಒಂದು ಬೆಳಗಿನ ತಿಂಡಿಯಾಗಿದೆ. ಮಲಯಾಳಂನಲ್ಲಿ ಪುಟ್ಟು ಪದದ ಅರ್ಥ "ಪಾಲು ಮಾಡಿದ್ದು/ಭಾಗ ಮಾಡಿದ್ದು" ಎಂದು. ರುಬ್ಬಿದ ನೆನೆಸಿದ ಅಕ್ಕಿಯ ಉರುಳೆಯಾಕಾರದ ಚೂರುಗಳನ್ನು ಹಬೆಯಲ್ಲಿ ಬೇಯಿಸಿ ಇದನ್ನು ತಯಾರಿಸಲಾಗುತ್ತದೆ. ಮೇಲೆ ತೆಂಗಿನಕಾಯಿ ತುರಿಯ ಪದರ ಇರಬಹುದು. ಕೆಲವೊಮ್ಮೆ ಪುಟ್ಟು ಒಳಗೆ ಸಿಹಿ ಅಥವಾ ಉಪ್ಪುಖಾರದ ಹೂರಣವಿರುತ್ತದೆ. ಪುಟ್ಟುವನ್ನು ಬಿಸಿಯಾಗಿ ತಾಳೆ ಸಕ್ಕರೆ ಅಥವಾ ಬಾಳೆ ಹಣ್ಣಿನಂತಹ ಸಿಹಿ ಪಕ್ಕ ಖಾದ್ಯಗಳೊಂದಿಗೆ, ಅಥವಾ ದಾಲ್, ಕಡಲೆ, ಆಡಿನ ಮಾಂಸ, ಮೀನು ಅಥವಾ ಕೋಳಿಮಾಂಸದ ಕರಿಗಳೊಂದಿಗೆ ಬಡಿಸಲಾಗುತ್ತದೆ. ಭಟ್ಕಳದಲ್ಲಿ, ಪುಟ್ಟುವನ್ನು ತುಪ್ಪ ಹಾಗೂ ಸಕ್ಕರೆ ಅಥವಾ ಪಾಯಾದಂತಹ ಪಕ್ಕ ಖಾದ್ಯಗಳೊಂದಿಗೆ ಬಡಿಸಲಾಗುತ್ತದೆ.

ಪುಟ್ಟು ಮುಖ್ಯವಾಗಿ ಉರುಟಾಗಿ ರುಬ್ಬಿದ ಅಕ್ಕಿ, ತೆಂಗಿನಕಾಯಿ ತುರಿ, ಸ್ವಲ್ಪ ಉಪ್ಪು ಮತ್ತು ನೀರನ್ನು ಹೊಂದಿರುತ್ತದೆ. ಹಲವುವೇಳೆ ಜೀರಿಗೆಯನ್ನು ಸೇರಿಸಲಾಗುತ್ತದೆ, ಆದರೆ ಇತರ ಸಂಬಾರ ಪದಾರ್ಥಗಳನ್ನೂ ಸೇರಿಸಬಹುದು. ಶ್ರೀಲಂಕಾದಲ್ಲಿ ಪುಟ್ಟುವನ್ನು ಸಾಮಾನ್ಯವಾಗಿ ಗೋಧಿ ಹಿಟ್ಟು ಅಥವಾ ಕೆಂಪಕ್ಕಿಯ ಹಿಟ್ಟಿನಿಂದ ತಯಾರಿಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಕಟ್ಲೆಟ್

thumb|220x220px|ಭಾರತದ ಪ್ರಸಿದ್ಧ ಚಿಕನ್ ಕಬಿರಾಜಿ ಕಟ್ಲೆಟ್
ಭಾರತೀಯ ಪಾಕಪದ್ಧತಿಯಲ್ಲಿ, **ಕಟ್ಲೆಟ್** ಪದವು ನಿರ್ದಿಷ್ಟವಾಗಿ ಹಿಟ್ಟಿನ ಹೊದಿಕೆಯೊಂದಿಗೆ ಕರಿಯಲಾದ ಚೂರ್ಣಮಾಡಿದ ತರಕಾರಿಗಳು (ಆಲೂಗಡ್ಡೆ, ಕ್ಯಾರಟ್, ಹುರುಳಿಕಾಯಿ) ಅಥವಾ ಬೇಯಿಸಿದ ಮಾಂಸದ ಹೂರಣವನ್ನು ಸೂಚಿಸುತ್ತದೆ. ಮಾಂಸವನ್ನು ಸ್ವತಃ ಸಂಬಾರ ಪದಾರ್ಥಗಳೊಂದಿಗೆ ಬೇಯಿಸಲಾಗುತ್ತದೆ - ಉದಾಹರಣೆಗೆ ಈರುಳ್ಳಿ, ಏಲಕ್ಕಿ, ಲವಂಗ, ದಾಲ್ಚಿನ್ನಿ, ಕೊತ್ತುಂಬರಿ, ಹಸಿರು ಮೆಣಸಿನಕಾಯಿ, ನಿಂಬೆ ಮತ್ತು ಉಪ್ಪು. ಇದನ್ನು ನಂತರ ಮೊಟ್ಟೆಯ ಮಿಶ್ರಣ ಅಥವಾ ಮೆಕ್ಕೆಜೋಳದ ಹಿಟ್ಟಿನಲ್ಲಿ ಮತ್ತು ನಂತರ ಬ್ರೆಡ್‍ನ ಚೂರುಗಳಲ್ಲಿ ಅದ್ದಿ ತುಪ್ಪ ಅಥವಾ ತರಕಾರಿ ಎಣ್ಣೆಯಲ್ಲಿ ಕರಿಯಲಾಗುತ್ತದೆ. ಕೊಲ್ಕತ್ತ ನಗರದಲ್ಲಿ ಬಹುತೇಕವಾಗಿ ಕೊಳಿಮಾಂಸ ಮತ್ತು ಆಡಿನಮಾಂಸದ ಕಟ್ಲೆಟ್‍ಗಳು ಬಹಳ ಜನಪ್ರಿಯವಾದ ಲಘು ಆಹಾರಗಳಾಗಿವೆ.

ಸಸ್ಯಾಹಾರಿ ಬಗೆಯ ಕಟ್ಲೆಟ್‍ನಲ್ಲಿ ಮಾಂಸವಿರುವುದಿಲ್ಲ, ಬದಲಾಗಿ ಹೂರಣವು ಸ್ವಲ ಕಾಲ ಒಟ್ಟಾಗಿ ಬೇಯಿಸಲಾದ ಚೂರ್ಣಮಾಡಿದ ಆಲೂಗಡ್ಡೆ, ಈರುಳ್ಳಿ, ಹಸಿರು ಮೆಣಸಿನಕಾಯಿ, ಸಂಬಾರ ಪದಾರ್ಥಗಳು ಮತ್ತು ಉಪ್ಪಿನ ಸಂಯೋಜನೆಯಾಗಿರುತ್ತದೆ. ಈ ಬಗೆಯು ಭಾರತದ ಸಸ್ಯಾಹಾರಿ ಜನರಲ್ಲಿ ಹೆಚ್ಚು ಜನಪ್ರಿಯವಾಗಿದೆ. ಒಂದು ಉದಾಹರಣೆಯೆಂದರೆ ಆಲೂ ಟಿಕ್ಕಿ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಶಾಕೂತಿ

thumb|ಚಿಕನ್ ಶಾಕೂತಿ

**ಶಾಕೂತಿ** ಗೋವಾದಲ್ಲಿ ತಯಾರಿಸಲ್ಪಡುವ ಒಂದು ಮೇಲೋಗರವಾಗಿದೆ. ಇದರಲ್ಲಿ ಬಿಳಿ ಗಸಗಸೆ ಬೀಜಗಳು, ಹೋಳು ಮಾಡಿದ ಅಥವಾ ತುರಿದ ಕೊಬ್ಬರಿ ಮತ್ತು ದೊಡ್ಡ ಒಣ ಕೆಂಪು ಮೆಣಸಿನಕಾಯಿ ಸೇರಿದಂತೆ ಸಂಬಾರ ಪದಾರ್ಥಗಳನ್ನು ಸೇರಿಸುವ ಪ್ರಕ್ರಿಯೆಯು ಸಂಕೀರ್ಣವಾಗಿದೆ. ಇದನ್ನು ಸಾಮಾನ್ಯವಾಗಿ ಚಿಕನ್ ಅಥವಾ ಕುರಿಮರಿ ಮಾಂಸದಿಂದ ತಯಾರಿಸಲಾಗುತ್ತದೆ. ಕೊಂಕಣಿ ಭಾಷೆಯಲ್ಲಿ ಇದನ್ನು **ಶಾಗೋತಿ** ಎಂದು ಕರೆಯಲಾಗುತ್ತದೆ.

ಗೋವಾದಲ್ಲಿನ ಶಾಕೂತಿ ತನ್ನ ಮೂಲವನ್ನು ಗೋವಾದ ಪೆರ್ನೆಂ ತಾಲ್ಲೂಕಿನ ಹರ್ಮಲ್‌ನಲ್ಲಿ (ಈಗ ಅರಂಬೋಲ್) ಹೊಂದಿದೆ. ಹಳೆಯ ದಿನಗಳಲ್ಲಿ ಇಲ್ಲಿ ಮೀನುಗಾರರು ಮೀನುಗಳನ್ನು ತಾಜಾ ಆಗಿ ಬಲೆಗಳಲ್ಲಿ ಅಥವಾ ಸ್ಥಳೀಯ ಕೋಳಿಗಳನ್ನು ಹಿಡಿದು ಈ ಖಾದ್ಯಕ್ಕಾಗಿ ಮಾಂಸರಸವನ್ನು ತಯಾರಿಸುತ್ತಿದ್ದರು. ಈ ಮಾಂಸರಸವು ಸಾಮಾನ್ಯವಾಗಿ ಕರಿ ಮೆಣಸು, ಮೆಣಸಿನಕಾಯಿ, ಅರಿಶಿನ, ಈರುಳ್ಳಿ, ಜಾಯಿಕಾಯಿ, ದಾಲ್ಚಿನ್ನಿ, ಲವಂಗ ಇತ್ಯಾದಿಗಳಂತಹ ಸ್ಥಳೀಯ ಸಂಬಾರ ಪದಾರ್ಥಗಳನ್ನು ಬಳಸುತ್ತಿತ್ತು. ಸೌಮ್ಯವಾಗಿ ಸುಟ್ಟು ಬೇಯಿಸಿದ ತೆಂಗಿನಕಾಯಿ ಅತಿ ಮುಖ್ಯ ಪದಾರ್ಥವಾಗಿತ್ತು ಮತ್ತು ಇದನ್ನು ನಯವಾಗಿ ತುರಿದು ಸ್ವಲ್ಪ ಬಾಡಿಸಲಾಗುತ್ತಿತ್ತು.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ವರ್ಗ:ತಿನಿಸು
ಹಝರತ್ ತವಕ್ಕಲ್ ಮಸ್ತಾನ್ ದರ್ಗಾ

**ಹಝರತ್ ತವಕ್ಕಲ್ ಮಸ್ತಾನ್ ದರ್ಗಾ,** ಬೆಂಗಳೂರು ನಗರದ ಕಾಟನ್ ಪೇಟೆಯಲ್ಲಿರುವ ಸುಮಾರು ೨೦೦ ವರ್ಷಗಳ ಇತಿಹಾಸ ಹೊಂದಿರುವ ಇಸ್ಲಾಂನ ಸೂಫಿ ಪಂಥದ ಆರಾಧನಾ ಸ್ಥಳ. ಈ ದರ್ಗಾವನ್ನು ಬೆಂಗಳೂರು ನಗರದ ಅತ್ಯಂತ ಹಳೇಯ ಹಾಗೂ ದೊಡ್ಡದಾದ ದರ್ಗಾ ಎಂದು ಪರಿಗಣಿಸಲಾಗುತ್ತದೆ.

## ಇತಿಹಾಸ 
ಕ್ರಿಸ್ತಶಕ ೧೮ನೇ ಶತಮಾನದ ಮಧ್ಯದಲ್ಲಿ ಬೆಂಗಳೂರು  ಹೈದರಾಲಿಯ ಆಡಳಿತದಲ್ಲಿತ್ತು . ಕ್ರಿಸ್ತಶಕ ೧೫೩೭ರಲ್ಲಿ ಕೆಂಪೇಗೌಡರಿಂದ ಕಟ್ಟಲ್ಪಟ್ಟ ಮಣ್ಣಿನ ಕೋಟೆಯನ್ನು ಕಲ್ಲಿನಿಂದ ಮರು ನಿರ್ಮಿಸುವ ನಿರ್ಧಾರ ಹೈದರಾಲಿಯು ಕ್ರಿಸ್ತಶಕ೧೭೬೧ರಲ್ಲಿ ಕೈಗೊಂಡನು. ಈ ನಿರ್ಮಾಣ ಕಾರ್ಯದಲ್ಲಿ ಪಾಲ್ಗೊಂಡವರಲ್ಲಿ ಮೂವರು ತಮ್ಮ ಸಂಬಳವನ್ನು ನಿರಾಕರಿಸಿದರು ಎಂಬ ವಿಷಯ ಹೈದರಾಲಿಗೆ ತಿಳಿಯಿತು. ಆಗ ಹೈದರಾಲಿಯ ಕಿಲ್ಲೆದಾರ ಇಬ್ರಾಹಿಂ ಖಾನನಲ್ಲಿ ಅವರ ಬಗ್ಗೆ ಮಾಹಿತಿಯನ್ನು ತಿಳಿದು ಹೇಳುವಂತೆ  ಆದೇಶಿಸುವನು. ಇಬ್ರಾಹಿಂ ಖಾನನು ಅವರ ಬಗ್ಗೆ ವಿವಚಾರಿಸುವಾಗ ಕುಂಬಾರ ಪೇಟೆ ಮಸಿದಿಯ ಬಳಿ ಇರುವ ಸೂಫಿ ಸಂತರಾದ, ಹಝರತ್ ತವಕ್ಕಲ್ ಬಾಬಾ, ಹಝರತ್ ಟಿಪ್ಪೂ ಮಸ್ತಾನ್ ಹಾಗೂ ಮಾಣಿಕ್ ಮಸ್ತಾನ್ ಎಂದು ತಿಳಿದು ಬರುತ್ತದೆ. ಹೈದರಾಲಿಯು ಅವರಲ್ಲಿ ಸಂಬಳವನ್ನು ಪಡೆಯುವಂತೆ ವಿನಂತಿಸಿದಾಗ, ಆ ಮೂವರು ಉಪ್ಪಾರ ಪೇಟೆಯ ಬಳಿಯಲ್ಲಿ ಮಸೀದಿ ಕಟ್ಟಿಕೊಡುವಂತೆ ಕೇಳಿಕೊಳ್ಳುತ್ತಾರೆ. ಅದರ ಮೇರೆಗೆ ಹೈದರಾಲಿಯು ಮಸೀದಿ ಕಟ್ಟಿಕೊಡಲು ಒಪ್ಪುತ್ತಾನೆ. ಅದರಂತೆ ಕ್ರಿಸ್ತಶಕ ೧೭೭೭ ರಲ್ಲಿ  ಹೈದರಾಲಿ ಆರಂಭಿಸಿದ ಈ ಮಸಿದಿಯ ನಿರ್ಮಾಣವನ್ನು ಕ್ರಿಸ್ತಶಕ ೧೭೮೩ರಲ್ಲಿ ಆತನ ಮಗ ಟಿಪ್ಪು ಸುಲ್ತಾನನು ಪೂರ್ಣಗೊಳಿಸಿದನು.  ಕ್ರಿಸ್ತಶಕ ೧೭೭೭ರಲ್ಲಿ ತವಕ್ಕಲ್ ಬಾಬಾ ಇಲ್ಲಿ ನಿಧನ ಹೊಂದಿದರು ಎಂದು  ಕಟ್ಟಡದ ಒಳಗೆ ಇರುವ ಸಮಾಧಿಯ ಮೇಲಿರುವ ಬರಹದಿಂದ ತಿಳಿದು ಬರುತ್ತದೆ.

## ವಿಶೇಷತೆ 
ಇಲ್ಲಿಯ ಒಂದು ವಿಶೇಷವೆಂದರೆ ಭಾವೈಕ್ಯದ ಸಂಕೇತವೆಂಬಂತೆ ಬೆಂಗಳೂರಿನಲ್ಲಿ ಪ್ರತಿವರ್ಷ ನಡೆಯುವ ಕರಗದ ಸಂದರ್ಭದಲ್ಲಿ ಕರಗದಾರಿಗಳು ಮೊದಲು ಈ ದರ್ಗಾಕ್ಕೆ ಬಂದು, ಅಲ್ಲಿ ಧೂಪಾರತಿ ಸ್ವೀಕರಿಸಿ ನಂತರ ನಗರದ ಪ್ರದಕ್ಷಿಣೆ ಹೊರಡುತ್ತಾರೆ. ಕರಗಧಾರಿಯಾಗುವ ವೀರ ಕುಮಾರನು ಕರಗೋತ್ಸವದ ಮೂರು ದಿನದ ಮುಂಚೆ ಇಲ್ಲಿನ ಮುಝವೀರ್ ಅಂದರೆ ಪೂಜಾರಿಗಳೊಂದಿದೆ ಲಿಂಬೆ ಹಣ್ಣನ್ನು ಪೂಜಿಸಿ ಪರಸ್ಪರ ಬದಲಾಯಿಸಿಕೊಳ್ಳುವುದು ವಾಡಿಕೆ.

## ಹರಕೆಗಳು 
ಈ ದರ್ಗಾಕ್ಕೆ ಇಸ್ಲಾಂ ಧರ್ಮದವರಷ್ಟೇ ಅಲ್ಲದೇ ಇತರ ಧರ್ಮದವರೂ ಭೇಟಿ ನೀಡುತ್ತಾರೆ. ತಮ್ಮ ಕಷ್ಟಗಳು ದೂರಾಗಲು ಇಲ್ಲಿನ ಕಿಟಕಿಯ ಸರಳುಗಳಿಗೆ  ಬೀಗ ಹಾಕಿ ಪೂಜೆ ಸಲ್ಲಿಸುವುದು ಇಲ್ಲಿನ ವಾಡಿಕೆ. ಶುಕ್ರವಾರದಂದು ಕವ್ವಾಲಿ ಹಾಡಿ ದೇವರನ್ನು ಆರಾಧಿಸುವುದು ಇಲ್ಲಿನ ಸಂಪ್ರದಾಯ.

## ಉಲ್ಲೇಖಗಳು 
## ಉಲ್ಲೇಖಗಳು
ಕಲ್ಲಡ್ಕ

thumb|ಕಲ್ಲಡ್ಕ ಟೀ
**ಕಲ್ಲಡ್ಕ** ಭಾರತದ ಕರ್ನಾಟಕ ರಾಜ್ಯದ ಬಂಟ್ವಾಳ ತಾಲ್ಲೂಕಿನಲ್ಲಿರುವ ಒಂದು ಹಳ್ಳಿ. ಇದು ಕೆಟಿ (ಕಲ್ಲಡ್ಕ ಟೀ ಅಥವಾ ಕಡಕ್ ಟೀ) ಗೆ ಪ್ರಸಿದ್ಧವಾಗಿದೆ. ಕಲ್ಲಡ್ಕ ಮಂಗಳೂರು ನಗರದಿಂದ ಪೂರ್ವಕ್ಕೆ ೩೨ ಕಿ.ಮೀ. ದೂರದಲ್ಲಿದೆ. ಇದು ಸಮುದ್ರ ಮಟ್ಟದಿಂದ ೨೩ ಮೀ. ಎತ್ತರದಲ್ಲಿದೆ. ಇದು ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲ್ಲೂಕಿನ ಒಂದು ಗ್ರಾಮ. ಕಲ್ಲಡ್ಕಕ್ಕೆ ಹತ್ತಿರದ ರೈಲು ನಿಲ್ದಾಣ ಬಂಟ್ವಾಳದಲ್ಲಿದೆ.

## ಉಲ್ಲೇಖಗಳು
ರಾಜ್ಯೋತ್ಸವ ಪ್ರಶಸ್ತಿ ೨೦೨೪

**ರಾಜ್ಯೋತ್ಸವ ಪ್ರಶಸ್ತಿ** ಕರ್ನಾಟಕ ಸರ್ಕಾರದ ವತಿಯಿಂದ ನೀಡಲಾಗುವ ಎರಡನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿ. ವಿವಿಧ ಕ್ಷೇತ್ರಗಳ ಗಣ್ಯರನ್ನು ಆಯ್ದು ಅವರಿಗೆ ಪ್ರಶಸ್ತಿ ನೀಡಿ ಗೌರವಿಸಲಾಗುತ್ತದೆ.

ರಾಜ್ಯೋತ್ಸವ ಪ್ರಶಸ್ತಿಯನ್ನು ಪ್ರತಿ ವರ್ಷ ನವೆಂಬರ್ ೧ರಂದು ಬೆಂಗಳೂರಿನ ವಿಧಾನಸೌಧದ ಮೆಟ್ಟಿಲುಗಳ ಮೇಲೆ ನಿರ್ಮಿಸಲಾಗುವ ವೇದಿಕೆಯಲ್ಲಿ ಕರ್ನಾಟಕದ ಮುಖ್ಯಮಂತ್ರಿಗಳು ಪ್ರದಾನ ಮಾಡುತ್ತಾರೆ. ಪ್ರಶಸ್ತಿಯು ಒಂದು ಲಕ್ಷ ರೂಪಾಯಿಯ ಗೌರವಧನ, ೨೫ ಗ್ರಾಂ ಚಿನ್ನದ ಪದಕ, ಶಾಲು, ಪ್ರಶಸ್ತಿ ಪತ್ರ ಮತ್ತು ಸ್ಮರಣಿಕೆಯನ್ನು ಒಳಗೊಂಡಿರುತ್ತದೆ. ಇದಲ್ಲದೆ ಅರ್ಹ ಪುರಸ್ಕೃತರಿಗೆ ಸರಕಾರದ ವತಿಯಿಂದ ನಿವೇಶನಗಳನ್ನು ನೀಡುವ ಕ್ರಮವೂ ಜಾರಿಯಲ್ಲಿದೆ. ಪ್ರಶಸ್ತಿ ಪುರಸ್ಕೃತರ ಪಟ್ಟಿಯನ್ನು ಸಾಮಾನ್ಯವಾಗಿ ಅಕ್ಟೋಬರ್ ೩೧ರ ಸಂಜೆ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ಸಚಿವರು ಪ್ರಕಟಿಸುತ್ತಾರೆ.

೨೦೨೪ರ ಸಾಲಿನ ರಾಜ್ಯೋತ್ಸವ ಪ್ರಶಸ್ತಿಗಳನ್ನು ಅಕ್ತೋಬರ್ ೩೧ರಂದು ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯು ಘೋಷಿಸಿತು. ಒಟ್ಟು ೬೯ ಮಂದಿ ವಿವಿಧ ಕ್ಷೇತ್ರಗಳಲ್ಲಿ ಸಾಧನೆಗೈದ ಮಹನೀಯರಿಗೆ ೨೦೨೪ರ ಸಾಲಿನ ರಾಜ್ಯೋತ್ಸವ ಪ್ರಶಸ್ತಿಗಳನ್ನು ನವಂಬರ್ ೧(ಕರ್ನಾಟಕ ರಾಜ್ಯೋತ್ಸವ)ರಂದು ನೀಡಿ ಗೌರವಿಸಲಾಗುತ್ತದೆ. ಶಿಲ್ಮಿ ಅರುಣ್ ಯೋಗಿರಾಜ್, ಅರಿಸರ ವಿಜ್ಞಾನಿ ಟಿ. ವಿ. ರಾಮಚಂದ್ರ, ನಟಿ ಹೇಮಾ ಚೌಧರಿ, ಕರ್ನಾಟಕ ಸರ್ಕಾರದ ಮಾಜಿ ಮುಖ್ಯ ಕಾರ್ಯದರ್ಶಿ ಎಸ್. ವಿ. ರಂಗನಾಥ್ ಸೇರಿದಂತೆ ಒಟ್ಟು ೬೯ ಮಂದಿ ಗಣ್ಯರಿಗೆ ರಾಜ್ಯೋತ್ಸವ ಪ್ರಶಸ್ತಿ ಪ್ರದಾನ ಮಾಡಲಾಗುತ್ತದೆ.

## ಪ್ರಶಸ್ತಿ ಪುರಸ್ಕೃತರ ವಿವರ
## ಉಲ್ಲೇಖಗಳು 
ವರ್ಗ:ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕಾರಗಳು
ವಿಂಡಾಲೂ

thumb

**ವಿಂಡಾಲೂ** ಭಾರತದ ಒಂದು ಮೇಲೋಗರ ಖಾದ್ಯವಾಗಿದೆ. ಇದು ಜನಪ್ರಿಯ ಪೋರ್ಚುಗೀಸ್ ಖಾದ್ಯ ಕಾರ್ನ್ ಡೆ ವಿನ್ಯಾ ಡಾಲೋಸ್ ಮೇಲೆ ಆಧಾರಿತವಾಗಿದೆ. ಇದು ಗೋವಾ, ವಸಾಯಿ, ನೆರೆಯ ಕೊಂಕಣ, ಕೇರಳ ಮತ್ತು ಭಾರತದ ಅನೇಕ ಭಾಗಗಳಲ್ಲಿ ಜನಪ್ರಿಯವಾಗಿದೆ. ಇದು ತನ್ನ ಬ್ರಿಟಿಷ್ ಭಾರತೀಯ ರೂಪದಲ್ಲಿ ಭಾರತದ ಮನೆಗಳಲ್ಲಿ ಹಾಗೂ ಹೊಟೆಲುಗಳಲ್ಲಿ ಪ್ರಧಾನ ಆಹಾರವಾಗಿ ಪರಿಚಿತವಾಗಿದೆ ಮತ್ತು ಹಲವುವೇಳೆ ಉರಿಯುವ ಖಾರದ ಖಾದ್ಯವೆಂದು ಪರಿಗಣಿತವಾಗಿದೆ. ಇದನ್ನು ಸಾಮಾನ್ಯವಾಗಿ ಹಂದಿಮಾಂಸದಿಂದ ತಯಾರಿಸಲಾಗುತ್ತದೆ. ಆದರೆ ಇದನ್ನು ಗೋಮಾಂಸ, ಆಡಿನ ಮಾಂಸ, ಕೋಳಿಮಾಂಸದಂತಹ ಯಾವುದೇ ಬಗೆಯ ಮಾಂಸದಿಂದ, ಮತ್ತು ಟೋಫ಼ೂದಿಂದಲೂ ತಯಾರಿಸಬಹುದು.

ವಿಂಡಾಲೂದ ಬ್ರಿಟಿಷ್ ಭಾರತೀಯ ಬಗೆಗೆ ಮಾಂಸವನ್ನು ವಿನಿಗರ್, ಸಕ್ಕರೆ, ತಾಜಾ ಶುಂಠಿ ಹಾಗೂ ಸಂಬಾರ ಪದಾರ್ಥಗಳಲ್ಲಿ ಊರುಹಾಕಬೇಕು. ನಂತರ ಮತ್ತಷ್ಟು ಸಂಬಾರ ಪದಾರ್ಥಗಳೊಂದಿಗೆ ಬೇಯಿಸಬೇಕು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Vindaloo  at The Foods of England

ವರ್ಗ:ಖಾದ್ಯ, ತಿನಿಸು
ಕೃತ್ತಿಕಾ ರವೀಂದ್ರ

**ಕೃತ್ತಿಕಾ ರವೀಂದ್ರ** ಕರ್ನಾಟಕದ ಚಲನಚಿತ್ರ ಹಾಗೂ ಕಿರುತೆರೆ ನಟಿಯಾಗಿದ್ದಾರೆ. ಇವರು "ರಾಧಾ ಕಲ್ಯಾಣ" ಎಂಬ ಧಾರವಾಹಿಯ ಮೂಲಕ ಖ್ಯಾತರಾಗಿದ್ದಾರೆ. ೨೦೧೫ರಲ್ಲಿ ನಡೆದ ಕಿರುತೆರೆ ಕಾರ್ಯಕ್ರಮ "ಬಿಗ್ ಬಾಸ್ - ಕನ್ನಡ ೩" ರಲ್ಲಿ ಸ್ಪರ್ಧಿಯಾಗಿ ಭಾಗವಹಿಸಿದ್ದರು.

## ಕೌಟುಂಬಿಕ ಹಿನ್ನಲೆ 
ಕೃತ್ತಿಕಾ, ಶಿವಮೊಗ್ಗ ಜಿಲ್ಲೆಯ, ಸಾಗರ ತಾಲೂಕಿನ ಅನಂದಪುರದ  ಹವ್ಯಕ ಬ್ರಾಹ್ಮಣ ಸಮುದಾಯದ ರವೀಂದ್ರ ಹಾಗೂ ಮೀನಾರವರಿಗೆ ದಿನಾಂಕ ೧೭ ಮಾರ್ಚ್ ೧೯೯೪ರಂದು ಜನಿಸಿದರು. ಇವರು ಬಾಲ್ಯದಲ್ಲಿಯೇ ತಮ್ಮ ತಂದೆಯನ್ನು ಕಳೆದುಕೊಂಡರು. ತಾಯಿ ಮೀನಾರವರು ವೃತ್ತಿಯಲ್ಲಿ ಶಿಕ್ಷಕಿಯಾಗಿದ್ದಾರೆ. ಕೃತ್ತಿಕಾ ತಮ್ಮ ಶಿಕ್ಷಣವನನ್ನು ಆನಂದಪುರದ ಸಾಧನಾ ವಿದ್ಯಾ ಕೇಂದ್ರದಲ್ಲಿ ಪಡೆದರು.

## ವೃತ್ತಿ ಜೀವನ 
ಕೃತ್ತಿಕಾರವರು ೨೦೦೮ರಲ್ಲಿ  ತಮ್ಮ ೧೪ನೇ ವಯಸ್ಸಿನಲ್ಲಿ "ಪಟ್ರೆ ಲವ್ಸ್ ಪದ್ಮ", ಎಂಬ ಚಿತ್ರದ ಮೂಲಕ ತಮ್ಮ ವೃತ್ತಿ ಜೀವನವನ್ನು ಪ್ರಾರಂಭಿಸಿದರು. ಬಳಿಕ "ಮನೆ ಮಗಳು" ಎಂಬ ಧಾರಾವಾಹಿಯ ಮುಲಕ ಕಿರುತೆರೆಯನ್ನು ಪ್ರವೇಶಿಸಿದರು.  ಇವರು ನಟಿಸಿದ "ರಾಧಾ ಕಲ್ಯಾಣ" ರಾಧಿಕಾ ಪಾತ್ರ ಪ್ರಸಿದ್ದಿ ಪಡೆಯಿತು. ಈ ಧಾರಾವಾಹಿಯು ಸುಮಾರು ಮೂರುವರೆ ವರ್ಷಗಳ ಕಾಲ ಪ್ರಸಾರವಾಯಿತು. ೨೦೧೫ರಲ್ಲಿ ನಡೆದ "ಬಿಗ್ ಬಾಸ್ - ಕನ್ನಡ ೩"ರಲ್ಲಿ ಸ್ಫರ್ಧಿಯಾಗಿ ಭಾಗವಹಿಸಿದ್ದರು.

## ಚಲನಚಿತ್ರ/ಧಾರಾವಾಹಿಗಳ ಪಟ್ಟಿ 
### ಅಭಿನಯಿಸಿದ ಕನ್ನಡ ಚಲನಚಿತ್ರಗಳು 
### ಅಭಿನಯಿಸಿದ ಧಾರಾವಾಹಿಗಳು 
## ಉಲ್ಲೇಖಗಳು 
ವರ್ಗ:ಚಲನಚಿತ್ರ ನಟಿಯರು
ಶಿಕಂಜಿ

thumb

**ಶಿಕಂಜಿ** ಪಾಕಿಸ್ತಾನದ ಪಂಜಾಬ್ ಪ್ರದೇಶದಲ್ಲಿ ಮತ್ತು ಭಾರತದ ಉತ್ತರದ ಭಾಗದಲ್ಲಿ ಹುಟ್ಟಿಕೊಂಡ ಸಾಂಪ್ರಾದಾಯಿಕ ಬಗೆಯ ಲೈಮೇಡ್ ಅಥವಾ ನಿಂಬೆ ಪಾನಕ. ಇದನ್ನು *ಲಿಮುನ್ ಪಾನಿ* ಅಥವಾ *ನಿಂಬು ಪಾನಿ* ಎಂದು ಕೂಡ ಕರೆಯಲಾಗುತ್ತದೆ. ಮೂಲ ಘಟಕಾಂಶಗಳಲ್ಲಿ ನಿಂಬೆ ಅಥವಾ ಲಿಂಬ್ಬೆ ರಸ, ಶುಂಠಿ ರಸ, ಐಸ್ ಮತ್ತು ನೀರು ಸೇರಿವೆ. ಇವುಗಳ ಜೊತೆಗೆ *ಶಿಕಂಜಿ*ಯು ಹಲವುವೇಳೆ ಉಪ್ಪು, ಕೇಸರಿ ಮತ್ತು ಜೀರಿಗೆಯಂತಹ ಇತರ ಘಟಕಾಂಶಗಳನ್ನು ಹೊಂದಿರುತ್ತದೆ.

## ಮಾಡುವ ವಿಧಾನ 
* ಬೇಕಾಗುವ ಪದಾರ್ಥಗಳು: ಎರಡು ನಿಂಬೆಹಣ್ಣುಗಳು (ಇವುಗಳನ್ನು ಹಿಂಡಿ ನಿಂಬೆರಸವನ್ನು ತೆಗೆಯಬೇಕು), ಒಂದು ಸಣ್ಣ ಚೂರು ಶುಂಠಿ, ಒಂದು ಅಥವಾ ಎರಡು ಟೀ ಚಮಚ ಸಕ್ಕರೆ (ಸಾಧ್ಯವಾದರೆ ಕಚ್ಚಾ), ಅರ್ಧ ಟೀ ಚಮಚ ಉಪ್ಪು ಮತ್ತು ಅರ್ಧ ಟೀ ಚಮಚ ಮೆಣಸು.
* ಪ್ರಕ್ರಿಯೆ: ಒಂದು ಗ್ಲಾಸಿನಲ್ಲಿ ತಂಪಾದ ಕುಡಿಯುವ ನೀರು ಹಾಕಿ ಅದಕ್ಕೆ ನಿಂಬೆ ರಸ, ಶುಂಠಿ, ಸಕ್ಕರೆ, ಉಪ್ಪು ಮತ್ತು ಮೆಣಸನ್ನು ಸೇರಿಸಬೇಕು. ನಂತರ ಅದನ್ನು ಜೋರಾಗಿ ಕಲಕಬೇಕು. ಇದು ಸಾಂಪ್ರದಾಯಿಕ ಪಾಕವಿಧಾನವಾದರೂ ಜನರು ಪುದೀನಾ ಎಲೆಗಳು, ಗುಲಾಬಿ ಜಲ ಇತ್ಯಾದಿಗಳನ್ನು ಬಳಸಿ ಪ್ರಯೋಗ ಮಾಡಬಹುದು.

## ಉಲ್ಲೇಖಗಳು 
ವರ್ಗ:ಪಾನೀಯಗಳು
ಆನಂದ ಮಠ (ಪುಸ್ತಕ)

**ಆನಂದ ಮಠ** (ಬಂಗಾಳಿ : আনন্দমঠ), ಬಂಕಿಮ ಚಂದ್ರ ಚಟ್ಟೋಪಾಧ್ಯಾಯರು ರಚಿಸಿದ ಬಂಗಾಳಿ ಭಾಷೆಯ ಕಾದಂಬರಿ. *ಬಂಗದರ್ಶನ್‌‌*  ಎಂಬ ನಿಯತಕಾಲಿಕದಲ್ಲಿ ಧಾರಾವಾಹಿ ಸ್ವರೂಪದಲ್ಲಿ ಮೊದಲು ಕಾಣಿಸಿಕೊಂಡ ಈ ಕಾದಂಬರಿಯು ಕ್ರಿಸ್ತಶಕ ೧೮೮೨ರಲ್ಲಿ ಪುಸ್ತಕ ರೂಪದಲ್ಲಿ ಪ್ರಕಟವಾಯಿತು.

## ವಿಶಿಷ್ಟತೆ 
೧೮ನೇ ಶತಮಾನದ ಅಂತ್ಯದಲ್ಲಿ ಈಸ್ಟ್ ಇಂಡಿಯಾ ಕಂಪೆನಿಯ ವಿರುದ್ದ ನಡೆದ ಸನ್ಯಾಸಿ ಕ್ರಾಂತಿಯನ್ನು ಆಧಾರವಾಗಿಟ್ಟುಕೊಂಡು ಈ ಕಾದಂಬರಿಯನ್ನು ಹೆಣೆಯಲಾಗಿದೆ. ಬ್ರಿಟೀಶ್ ಸಾಮ್ರಾಜ್ಯದ ವಿರುದ್ದ ನಡೆದ ಸ್ವಾತಂತ್ರ್ಯ ಹೋರಾಟದದಲ್ಲಿ ಈ ಕೃತಿಯು ಮಹತ್ವದ ಪಾತ್ರವನ್ನು ವಹಿಸಿದೆ. ಬಾರತದ ರಾಷ್ಟ್ರೀಯತೆಯ ಪ್ರತೀಕವೆಂದು ಭಾವನಾತ್ಮಕವಾಗಿ ಪರಿಗಣಿಸಲಾಗುವ "ವಂದೇಮಾತರಂ" ಗೀತೆಯು ಇದೇ ಕಾದಂಬರಿಯ ಭಾಗವಾಗಿದೆ. ಈ ಗೀತೆಗೆ ಮೊದಲ ಬಾರಿಗೆ ರವೀಂದ್ರನಾಥ ಟ್ಯಾಗೋರ್‌‌‌ರವರು ಸಂಗೀತ ಸಂಯೋಜಿಸಿದ್ದರು. ಬ್ರಿಟೀಶ್ ಸರ್ಕಾರವು ಈ ಪುಸ್ತಕದ ಮೇಲೆ ಹೇರಿದ್ದ ನೀಷೇಧವನ್ನು, ಭಾರತವು ಸ್ವಾತಂತ್ರ್ಯ ಗಳಿಸಿದ ಮೇಲೆ ಹಿಂತೆಗೆಯಲಾಯಿತು.
thumb|ಆನಂದ ಮಠ (ಕನ್ನಡಾನುವಾದ)

## ಕಥಾವಸ್ತು 
*ಆನಂದಮಠ* ಎಂಬುದು ಒಂದು ರಾಜಕೀಯ ಕಾದಂಬರಿಯಾಗಿದೆ. ೧೭೭೦ರಲ್ಲಿ ಬಂಗಾಳ ರಾಜ್ಯವು ಎದುರಿಸಿದ ಭೀಕರ ಬರಗಾಲದ ಹಿನ್ನಲೆಯಿಟ್ಟುಕೊಂಡು ಮಹೇಂದ್ರ, ಕಲ್ಯಾಣಿ, ಸತ್ಯಾನಂದ, ಜೀವಾನಂದ, ಭವಾನಂದ ಮತ್ತು ಶಾಂತಿ ಎಂಬ ಮುಖ್ಯ ಪಾತ್ರಗಳ ಸುತ್ತ ನಡೆಯುವ ಕತೆಯಾಗಿದೆ. ಮಹೇಂದ್ರ ಮತ್ತು ಕಲ್ಯಾಣಿ  ಜಮೀನ್ದಾರರ ಕುಟುಂಬಕ್ಕ ಸೇರಿದ ದಂಪತಿ, ಬರಗಾಲದ ಪರಿಣಾಮ, ತಮ್ಮ ಊರಾದ ಪದಚಿನ್ಹವನ್ನು ಬಿಡಬೇಕಾದ ಸನ್ನೀವೇಶ ಉಂಟಾಗುತ್ತದೆ.  ಹೀಗೆ ಊರು ತೊರೆದವರು ಪುಟ್ಟ ಮಗು ಸುಕುಮಾರಿಯ ಜೊತೆ ಕಾಡು ಪಾಲಾಗುತ್ತಾರೆ. ಅಲ್ಲಿ ಆಂಗ್ಲರ ಈಸ್ಟ್ ಇಂಡಿಯಾ ಕಂಪೆನಿಯ ವಿರುದ್ದ ಬಂಡಾಯವೆದ್ದಿರುವ  ಕ್ರಾಂತಿಕಾರಿ ಸನ್ಯಾಸಿಗಳ ತಂಡವು ಸಿಗುವುದು. ಮಹೇಂದ್ರನೂ ಕೂಡ ಆ ತಂಡದೊಡನೆ ಸೇರಿಕೊಂಡು, ಆನಂದ ಮಠ ಸಂಸ್ಥೆಯ ಮುಖ್ಯಸ್ಥ ಸತ್ಯಾನಂದರ ಶ್ರೀರಕ್ಷೆಯಲ್ಲಿ, ಸನ್ಯಾಸಿ ಕ್ರಾಂತಿಯಲ್ಲಿ ಪಾಲ್ಗೊಳ್ಳುತ್ತಾನೆ. ಈ ಕಾದಂಬರಿಯಲ್ಲಿ ಭಾರತವನ್ನು ದುರ್ಗೆ,ಕಾಳಿ ಹಾಗೂ ಜಗದ್ದಾತ್ರಿಯ ಎಂಬ ಮೂರು ರೂಪಗಳ ಭಾರತ ಮಾತೆಯಾಗಿ ವಿವರಿಸುವ ಭಾಗವು ವಿಶೇಷವಾಗಿದೆ.

## ಅನುವಾದ ಮತ್ತು ರೂಪಾಂತರ 
ಈ ಕಾದಂಬರಿಯನ್ನು ಕನ್ನಡಕ್ಕೆ ಮೊದಲ ಬಾರಿ ಅನುವಾದಿಸಿದವರು ವೆಂಕಟಾಚಾರ್ಯ ಬಿ.  ಇತರ ಲೇಖಕರು ಮಾಡಿದ ಆನುವಾದಿತ ಆವೃತ್ತಿಗಳು ಕೂಡ ಲಭ್ಯವಿರುವವು. ೨೦೦೭ ರಲ್ಲಿ ಎಸ್. ಆರ್. ರಾಮಸ್ವಾಮಿಯವರು ಕನ್ನಡಕ್ಕೆ ಅನುವಾದ ಮಾಡಿದುದನ್ನು ರಾಷ್ಟ್ರೋತ್ಥಾನ ಸಾಹಿತ್ಯದವರು ಪ್ರಕಟಿಸಿದ್ದಾರೆ. ಆನಂದ ಮಠ ಕಾದಂಬರಿ ಆಧಾರಿತ ಚಲನಚಿತ್ರವು ೧೯೫೨ರಲ್ಲಿ ಹಿಂದಿ ಭಾಷೆಯಲ್ಲಿ ಆನಂದ ಮಠ ಎಂಬ ಹೆಸರಿನಲ್ಲಿ ಬಿಡುಗಡೆಗೊಂಡಿತು. ಪೃಥ್ವಿರಾಜ್‌ ಕಪೂರ್‌, ಪ್ರದೀಪ್ ಕುಮಾರ್, ಗೀತಾ ಬಾಲಿ ನಟಿಸಿದ ಈ ಚಿತ್ರಕ್ಕ್ಕೆ ಹೇಮಂತ್ ಕುಮಾರ್ ಸಂಗೀತ ನಿರ್ದೇಶನ ಮಾಡಿದ್ದರು. ಲತಾ ಮಂಗೇಶ್ಕರ್ ದನಿಯಲ್ಲಿ ಮೂಡಿದ ವಂದೇ ಮಾತರಂ ಹಾಡು ಬಲು ಜನಪ್ರಿಯವಾಗಿತ್ತು.

## ಉಲ್ಲೇಖಗಳು  

ವರ್ಗ:ಕಾದಂಬರಿಗಳು
ಆಲೂ ಗೋಬಿ

**ಆಲೂ ಗೋಬಿ** ಭಾರತೀಯ ಉಪಖಂಡದ ಒಂದು ಸಸ್ಯಾಹಾರಿ ಖಾದ್ಯ. ಇದನ್ನು ಆಲೂಗಡ್ಡೆ, ಹೂಕೋಸು ಮತ್ತು ಸಂಬಾರ ಪದಾರ್ಥಗಳನ್ನು ಹಾಕಿ ತಯಾರಿಸಲಾಗುತ್ತದೆ. ಇದು ಭಾರತೀಯ ಮತ್ತು ಪಾಕಿಸ್ತಾನಿ ಪಾಕಪದ್ಧತಿಗಳಲ್ಲಿ ಜನಪ್ರಿಯವಾಗಿದೆ. ಅರಿಸಿನದ ಉಪಯೋಗದ ಕಾರಣ ಇದು ಬಣ್ಣದಲ್ಲಿ ಹಳದಿಯಾಗಿರುತ್ತದೆ ಮತ್ತು ಸಾಂದರ್ಭಿಕವಾಗಿ ಕರೀಜೀರಿಗೆ ಮತ್ತು ಕರಿಬೇವಿನ ಎಲೆಗಳನ್ನು ಹೊಂದಿರುತ್ತದೆ. ಇತರ ಸಾಮಾನ್ಯ ಘಟಕಾಂಶಗಳಲ್ಲಿ ಬೆಳ್ಳುಳ್ಳಿ, ಶುಂಠಿ, ಈರುಳ್ಳಿ, ಕೊತ್ತುಂಬರಿ ಎಲೆಗೆಳು, ಟೊಮೇಟೊ, ಬಟಾಣಿ ಮತ್ತು ಜೀರಿಗೆ ಸೇರಿವೆ. ಅನೇಕ ಮಾರ್ಪಾಡುಗಳು ಮತ್ತು ಹೋಲುವ ಖಾದ್ಯಗಳು ಅಸ್ತಿತ್ವದಲ್ಲಿವೆ, ಆದರೆ ಹೆಸರು ಮಾತ್ರ ಇದೇ ಆಗಿರುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಲಸ್ಸಿ

thumb

**ಲಸ್ಸಿ** ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಜನಪ್ರಿಯ ಸಾಂಪ್ರದಾಯಿಕ ಮೊಸರು ಆಧಾರಿತ ಪಾನೀಯ. ಲಸ್ಸಿ ಮೊಸರು, ನೀರು, ಸಾಂಬಾರ ಪದಾರ್ಥಗಳು ಮತ್ತು ಕೆಲವೊಮ್ಮೆ ಹಣ್ಣಿನ ಮಿಶ್ರಣವಾಗಿರುತ್ತದೆ. ಉಪ್ಪಿರುವ ಲಸ್ಸಿ ಡೂಗ್‍ನ್ನು ಹೋಲುತ್ತದೆ. ಸಿಹಿ ಮತ್ತು ಮಾವಿನಹಣ್ಣಿನ ಲಸ್ಸಿಗಳು ಮಿಲ್ಕ್ ಶೇಕ್‍ಗಳಂತಿರುತ್ತವೆ. ಭಾಂಗ್ ಲಸ್ಸಿಯಲ್ಲಿ ಭಾಂಗ್‍ನ ರೂಪದಲ್ಲಿ ಮಾದಕ ವಸ್ತುವಾದ ಗಾಂಜಾವನ್ನು ಹಾಕಲಾಗುತ್ತದೆ. ಛಾಸ್ ಇದನ್ನು ಹೋಲುವ ಪಾನೀಯವಾಗಿರುತ್ತದೆ ಆದರೆ ಇದು ಹೆಚ್ಚು ತೆಳುವಾದ ಸಾಂದ್ರತೆಯನ್ನು ಹೊಂದಿರುತ್ತದೆ.

ಸಿಹಿ ಲಸ್ಸಿಯು ಲಸ್ಸಿಯ ಒಂದು ರೂಪವಾಗಿದ್ದು ಇದನ್ನು ಸಕ್ಕರೆ, ಗುಲಾಬಿ ಜಲ ಅಥವಾ ನಿಂಬೆ ರಸ, ಸ್ಟ್ರಾಬೆರಿ ಅಥವಾ ಇತರ ಹಣ್ಣಿನ ರಸಗಳನ್ನು ಸೇರಿಸಿ ರುಚಿಗೊಳಿಸಲಾಗುತ್ತದೆ. ವಿಶೇಷವಾಗಿ ಸಮೃದ್ಧವಾಗಿರುವ ಕೇಸರಿ ಲಸ್ಸಿಯು ರಾಜಸ್ಥಾನ, ಗುಜರಾತ್ ಮತ್ತು ಸಿಂಧ್‍ನ ವಿಶೇಷತೆಯಾಗಿದೆ.

## ಉಲ್ಲೇಖಗಳು 
ವರ್ಗ:ಪಾನೀಯಗಳು
ಬಾಟಿ

thumb

**ಬಾಟಿ** ರಾಜಸ್ಥಾನದ ಬಹುತೇಕ ಪ್ರದೇಶಗಳಲ್ಲಿ, ಮದ್ಯಪ್ರದೇಶದ ಕೆಲವು ಭಾಗಗಳಲ್ಲಿಮತ್ತು ಗುಜರಾತ್ ರಾಜ್ಯದಲ್ಲಿ ತಯಾರಿಸಲಾದ ಗಟ್ಟಿಯಾದ, ಹುದುಗು ಬರಿಸದ ಬ್ರೆಡ್. ಇದು ಇದರ ದೀರ್ಘವಾದ ಬಡು ಅವಧಿ ಮತ್ತು ಅಧಿಕ ಪ್ರಮಾಣದ ಪೌಷ್ಟಿಕತೆಗಾಗಿ ಮಹತ್ವ ಪಡೆದಿದೆ. ಇದರ ತಯಾರಿಕೆಗೆ ಅತಿ ಕಡಿಮೆ ಪ್ರಮಾಣದಲ್ಲಿ ನೀರು ಬೇಕಾಗಿರುವುದರಿಂದ ಮರೂಭೂಮಿ ಪ್ರದೇಶಗಳಲ್ಲಿ ಜನಪ್ರಿಯವಾಗಿದೆ. ಬಾಟಿಯನ್ನು ಸಾಮಾನ್ಯವಾಗಿ ದಾಲ್‍ನೊಂದಿಗೆ ತಿನ್ನಲಾಗುತ್ತದೆ, ಹಾಗಾಗಿ ಈ ಸಂಯೋಜನೆಯನ್ನು ದಾಲ್ ಬಾಟಿ ಎಂದೂ ಕರೆಯಲಾಗುತ್ತದೆ. ಕೆಲವು ಪ್ರದೇಶಗಳಲ್ಲಿ, ವಿಶೇಷವಾಗಿ ಮಧ್ಯ ಪ್ರದೇಶದಲ್ಲಿ, ಇದನ್ನು ಸುಟ್ಟ ಬದನೆಕಾಯಿಯ ಖಾದ್ಯವಾದ ಭರ್ತಾದ ಜೊತೆಗೆ ಬಡಿಸಲಾಗುತ್ತದೆ. ಬಾಟಿ ಲಿಟ್ಟಿಗೆ ನಿಕಟವಾಗಿ ಸಂಬಂಧಿಸಿದೆ.

ಬಾಟಿ ಸಾದಾ ಆಗಿರಬಹುದು ಅಥವಾ ಈರುಳ್ಳಿ, ಬಟಾಣಿ ಮತ್ತು ಸಟ್ಟು ಸೇರಿದಂತೆ ವಿವಿಧ ಬಗೆಯ ಹೂರಣಗಳನ್ನು ಹೊಂದಿರಬಹುದು. *ಬಾಫ಼ಲಾ* ಹೆಚ್ಚು ಮೃದುವಾಗಿರುವ ಒಂದು ಬಗೆಯ ಬಾಟಿ ಆಗಿದೆ. ಬಾಫ಼ಲಾ ಮತ್ತು ಬಾಟಿಯನ್ನು ಯಾವಾಗಲೂ ಬಿಸಿ ದಾಲ್, ತುಪ್ಪ ಹಾಗೂ ಚಟ್ನಿಯೊಂದಿಗೆ ತಿನ್ನಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ರಾಜ್ಮಾ

thumb|ಅನ್ನದೊಂದಿಗೆ ರಾಜ್ಮಾ

**ರಾಜ್ಮಾ** ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಜನಪ್ರಿಯ ಸಸ್ಯಾಹಾರಿ ಖಾದ್ಯವಾಗಿದೆ. ಇದು ಕೆಂಪು ಬಳ್ಳಿ ಹುರುಳಿಯನ್ನು ದಟ್ಟ ಗ್ರೇವಿಯಲ್ಲಿ ಅನೇಕ ಸಂಬಾರ ಪದಾರ್ಥಗಳೊಂದಿಗೆ ಹೊಂದಿರುತ್ತದೆ. ಇದನ್ನು ಸಾಮಾನ್ಯವಾಗಿ ಅನ್ನದೊಂದಿಗೆ ಬಡಿಸಲಾಗುತ್ತದೆ. ಬಳ್ಳಿ ಹುರುಳಿಯು ಭಾರತೀಯ ಉಪಖಂಡದಲ್ಲಿ ಮೂಲ ಹೊಂದಿಲ್ಲದಿದ್ದರೂ ಇದು ಉತ್ತರ ಭಾರತ ಮತ್ತು ನೇಪಾಳದಲ್ಲಿ ನಿತ್ಯದ ಆಹಾರದ ಭಾಗವಾಗಿದೆ. ಬಳ್ಳಿ ಹುರುಳಿಯನ್ನು ಮೆಕ್ಸಿಕೊದಿಂದ ಭಾರತೀಯ ಉಪಖಂಡಕ್ಕೆ ತರಲಾದಾಗ ಈ ಖಾದ್ಯವು ಅಭಿವೃದ್ಧಿಗೊಂಡಿತು.

ರಾಜ್ಮಾ ಮಸಾಲಾ ಭಾರತದ ಉತ್ತರದ ರಾಜ್ಯಗಳಲ್ಲಿ ಬಹಳ ಜನಪ್ರಿಯ ಖಾದ್ಯವಾಗಿದೆ. ಪಂಜಾಬಿ ಅಡುಗೆ ಶೈಲಿಯಲ್ಲಿ ರಾಜ್ಮಾವನ್ನು ರಾತ್ರಿ ಪೂರ್ತಿ ನೀರಿನಲ್ಲಿ ನೆನೆಸಲಾಗುತ್ತದೆ. ನಂತರ ಅದನ್ನು ಕುಕ್ಕರ್‌ನಲ್ಲಿ ಬೇಯಿಸಿ ಅದಕ್ಕೆ ಸಣ್ಣಗೆ ಕತ್ತರಿಸಿದ ಈರುಳ್ಳಿ, ಟೊಮೇಟೊ ತಿಳ್ಳು, ಶುಂಠಿ, ಬೆಳ್ಳುಳ್ಳಿ ಮತ್ತು ಜೀರಿಗೆ, ಧನಿಯಾ ಹಾಗೂ ಖಾರದ ಪುಡಿಯಂತಹ ಅನೇಕ ತಾಜಾ ಸಂಬಾರ ಪದಾರ್ಥಗಳಿಂದ ತಯಾರಿಸಲಾದ ಹುರಿದ ಮಸಾಲೆಯನ್ನು ಬೆರೆಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಸೆರ್ರದೂರಾ

thumb

***ಸೆರ್ರದೂರಾ*** ಮಕಾವುದ ಒಂದು ಸುಪರಿಚಿತ ಡಿಜ಼ರ್ಟ್ ಆಗಿದೆ. ಇದು ಕಡೆದ ಕೆನೆ ಮತ್ತು ಪುಡಿಪುಡಿ ಮಾಡಿದ ಮಾರೀ ಬಿಸ್ಕೆಟ್‍ನ ಸರಳ ಸಂಯೋಜನೆಯಾಗಿದ್ದು ಪದರಗಳಿರುವ ನೋಟವನ್ನು ತೋರಿಸುತ್ತದೆ. ಪೊರ್ಚುರ್ಗೀಸ್ ಭಾಷೆಯಲ್ಲಿ ಸೆರ್ರದೂರಾ ಪದದ ಅರ್ಥ ಮರದ ಪುಡಿ ಎಂದು. ಇದು ಪುಡಿಂಗ್‍ನಲ್ಲಿ ಬಿಸ್ಕೆಟ್‌ಗಳನ್ನು ಬಹಳ ನಯವಾಗಿ ಪುಡಿಗಳಾಗಿ ಮಾಡಿದಾಗ ಅವು ಕಾಣುವ ರೀತಿಯನ್ನು ಸೂಚಿಸುತ್ತದೆ.

ಸೆರ್ರದೂರಾ ಮಕಾವುನಲ್ಲಿ ಬಹಳ ಪ್ರಸಿದ್ಧವಾಗಿದೆ. ಇದನ್ನು ಹಾಂಗ್ ಕಾಂಗ್, ಗೋವಾ ಮತ್ತು ವಿವಿಧ ಪೋರ್ಚುಗೀಸ್ ಹಾಗೂ ಸ್ಪ್ಯಾನಿಷ್ ಭಾಷೆ ಮಾತನಾಡಲ್ಪಡುವ ದೇಶಗಳಲ್ಲಿ ಕೂಡ ಕಾಣಬಹುದು.

ಸೆರ್ರದೂರಾದ ಅತ್ಯಂತ ಸಾಮಾನ್ಯ ಘಟಕಾಂಶಗಳೆಂದರೆ ಸಾಂದ್ರೀಕೃತ ಹಾಲು, ಮಾರಿ ಬಿಸ್ಕೆಟ್‌ನ ಪುಡಿ ಮತ್ತು ಕಡೆದ ಕೆನೆ, ಆದರೆ ಕೆಲವೊಮ್ಮೆ ಕಡೆದ ಕೆನೆಯ ಬದಲು ದಟ್ಟವಾದ ಕೆನೆಯನ್ನು ಬಳಸಲಾಗುತ್ತದೆ. ಕಡೆದ ಕೆನೆ ಮತ್ತು ಬಿಸ್ಕೆಟ್ ಪುಡಿಯನ್ನು ಪ್ರತ್ಯೇಕ ಪದರಗಳಾಗಿ ಒಂದು ಡಬ್ಬಿಯಲ್ಲಿ ಹರಡಲಾಗುತ್ತದೆ. ಫ಼್ರಿಜ್‍ನಲ್ಲಿ ಐದರಿಂದ ಆರು ಗಂಟೆ ಸಾಂದ್ರೀಕರಣವಾದ ನಂತರ ಈ ಡಿಜ಼ರ್ಟ್‌ನ್ನು ಬಡಿಸಬಹುದು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* A simple recipe for Serradura
* A detailed recipe for original and oreo flavoured serradura (in Chinese)

ವರ್ಗ:ಸಿಹಿತಿನಿಸುಗಳು